Musim 2017/2018 Adalah Tahun Cukup Cemerlang Untuk Pro Evolution Soccer (PES) Di Malaysia

Sebagai pemain, pemerhati dan pencinta komuniti Pro Evolution Soccer (PES) tempatan, melihat apa yang telah dicapai oleh arena esports PES di negara ini adalah sesuatu yang sangat memberikan kesan. Sesuatu yang mungkin sukar untuk dipercayai jika difikirkan di mana letak duduknya komuniti ini beberapa tahun lalu.
Penulis berani katakan yang musim 2017/2018 merupakan tahun paling cemerlang pernah dialami oleh komuniti esports PES — sama ada tempatan, mahupun yang berkisar di rantau ini.
Pokok yang kukuh bermula dengan akarnya yang kuat. Dan untuk mana-mana arena esports sekalipun, akarnya ialah komuniti. Semua kejayaan yang diperoleh arena esports PES tempatan pada musim yang lalu tidak akan menjadi realiti sekiranya tiada komuniti yang sentiasa mendokong setiap aktiviti yang dijalankan.
Dan komuniti yang menjadi tulang belakang kepada esports PES tanah air ialah komuniti PES Malaysia.
PES Malaysia.
Musim 2017/2018 telah menyaksikan PES Malaysia menjadi orang kuat kepada empat acara besar PES di dalam negara, rantau Asia Tenggara serta benua Asia itu sendiri.
Pada Januari 2018, PES Malaysia telah membawa dua pasangan co-op negara ke acara PES League Asia 2v2, sebuah kejohanan berprestij anjuran Konami Asia yang diadakan di Bangkok, Thailand. Walaupun tumbang awal di peringkat kumpulan, dua “beregu” negara, Double Agent dan Degasa CF menimba banyak ilmu dan pengalaman di sana.
Kemudian, PES Malaysia turut terlibat secara langsung dalam sama-sama menjayakan sebuah detik bersejarah yang bukan sahaja bermakna kepada arena esports PES, tetapi juga kepada industri esports secara keseluruhan. Buat pertama kalinya, esports telah dibawakan sebagai pertandingan demonstrasi dalam temasya sukan kedua terbesar dunia, Sukan Asia.
Dalam mencari pasangan co-op untuk mewakili Malaysia ke Sukan Asia, PES Malaysia telah diberikan tanggungjawab yang besar untuk mengendalikan pusingan kelayakan peringkat Malaysia.
Aksi Keron dan Haikal di Sukan Asia 2018 di Jakarta, Indonesia.
Dalam pusingan kelayakan yang diadakan pada bulan Mei 2018 itu, Alpha Gaming telah berjaya mendapatkan slot sebagai wakil negara. Selepas itu, semua pun tahu apa yang terjadi. Kata orang, the rest is history.
Alpha Gaming, yang dibarisi dua pemain berbakat, Muhammad “Keron” Khairul dan Mohd “Haikal” Haikal, telah cemerlang di pusingan kelayakan Sukan Asia peringkat Asia Tenggara, sebelum meneruskan rentak mereka itu sehingga lolos ke peringkat separuh akhir dalam acara kemuncak Sukan Asia 2018 di Jakarta pada awal bulan ini.
Di samping itu, jangan dilupa tentang satu hujung minggu pada 18 dan 19 Ogos lalu di mana sebuah kejohanan komuniti PES terbesar Asia Tenggara diadakan, turut dikendalikan oleh PES Malaysia. Pada hari pertama, PES Malaysia menganjurkan Malaysian Wild Card Tournament yang mana ia mencari pemain keempat wakil Malaysia untuk bertanding dalam Kejohanan Final PES Asia Tenggara (PES SEA Finals) 2018 yang berlangsung pada keesokan harinya.
PES SEA Finals 2018 telah menyaksikan sekali lagi Vietnam muncul juara buat kali ketiga berturut-turut, mengekalkan status mereka sebagai gergasi PES di rantau ini. Para pemain Malaysia, sebagai tuan rumah, turut menunjukkan peningkatan prestasi yang memberangsangkan, dan Keron sekali lagi menjadi tumpuan apabila berjaya layak sejauh separuh akhir — satu-satunya pemain Malaysia yang pernah pergi sejauh itu.
Empat acara besar yang melibatkan PES Malaysia.
Selain acara-acara besar ini, PES Malaysia turut membantu dan membangunkan pertandingan-pertandingan PES lokal, atau boleh kita katakan sebagai pertandingan-pertandingan yang bersifat akar umbi. PES Malaysia telah bekerjasama dengan 17 organisasi esports, mengiktiraf 26 pertandingan PES tempatan, serta menganjurkan 16 pertandingan online.
Rangkuman pencapaian PES Malaysia sepanjang musim 2017/2018.
Organisasi-organisasi yang bekerjasama bersama PES Malaysia sepanjang musim 2017/2018.
Pengarah PES Malaysia, Ahmad Yazid Abd Rahman menyifatkan sepanjang tiga tahun beliau dan pasukannya membangunkan komuniti ini, setiap tahunnya mempunyai cabarannya yang berbeza.
Ahmad Yazid Abd Rahman, Pengarah PES Malaysia.
“Pada tahun pertama pertubuhan komuniti ini, adalah sangat sukar untuk menempatkan video game PES ini di hati para penganjur. Ini kerana sangat sukar untuk game PES ini dipertandingkan di peringkat yang tinggi. Boleh dikatakan hampir keseluruhan pertandingan video game (yang berkaitan dengan bola sepak) dimenangi oleh FIFA. Jadi, pada tahun pertama kami fokuskan kepada pertandingan kecil-kecilan yang dianjurkan di “gaming studio” seluruh negara.”
Kata pepatah, kalau tidak dipecahkan ruyungnya, manakan dapat sagunya. Begitulah hasil yang dituai oleh PES Malaysia setelah tiga tahun mencipta nama.
“Alhamdulillah, pada tahun ini, setelah 3 tahun, ada impak positif, di mana PES sudah dipertandingkan di peringkat yang lebih tinggi, bukan sekadar dianjurkan di “gaming studio” sahaja lagi,” kata Yazid.
Selain berusaha keras untuk melembutkan hati para penganjur untuk lebih memilih PES, Yazid turut berkongsikan bagaimana menguruskan para pemain yang terdiri daripada pelbagai lapisan masyarakat turut mempunyai cabarannya yang tersendiri.
“Selain itu, adalah sangat sukar untuk menjaga keseluruhan komuniti yang terdiri dari pelbagai lapisan umur dan masyarakat. Komuniti PES Malaysia terdiri dari yang masih bersekolah, sampailah yang sudah dewasa atau berumur. Alhamdulillah juga, berkat sokongan padu dari semua pihak, PES Malaysia sudah pun memasuki tahun yang ke-4, iaitu musim 2019.”
Dalam empat acara besar yang PES Malaysia terlibat sepanjang musim lalu, Yazid menegaskan yang pemilihan empat pemain negara yang diamanahkan oleh Konami Asia kepada mereka untuk ke PES League Asia 2v2 mempunyai kenangannya yang teristimewa.
“Pada kami, impak yang paling besar adalah kami bekerjasama dengan pihak Konami dari Jepun itu sendiri, di mana PES Malaysia telah diamanahkan memilih 4 wakil negara ke pertandingan co-op PES 2018 peringkat Asia. Adalah satu penghargaan yang amat besar kepada komuniti apabila pihak pengeluar game itu sendiri memandang serius akan kewujudan komuniti, dan memberikan sesuatu, supaya komuniti akan terus berkembang. Ini juga adalah pertama kali pihak Konami bekerjasama secara terus dengan komuniti PES di Malaysia; iaitu menerusi PES Malaysia. Bukan itu sahaja, saat pelepasan kami ke Bangkok juga mendapat sokongan penuh dari Esports Malaysia (ESM) dan Majlis Sukan Negara (MSN).”
Penyerahan Jalur Gemilang kepada pemain PES dan FIFA pada Januari lalu di Auditorium Majlis Sukan Negara, Bukit Jalil.
Di akhir perbualan antara JomGaming dan Yazid, beliau sempat memberikan sedikit gambaran tentang apakah perancangan yang sedang mereka lakukan untuk musim 2018/2019 pula.
“Secara jujurnya, pihak kami [PES Malaysia] masih dalam perbincangan dengan pelbagai pihak untuk format dan halatuju musim 2019 ini. Kami sedang bekerjasama dengan PES South-East-Asia (PES SEA) dan Konami untuk musim baru ini. Antara yang sedang dibincangkan sudah tentulah berkenaan dengan pemilihan wakil negara ke pertandingan tahunan PES SEA, yang kali ini akan berlangsung di Bangkok, Thailand. Secara umumnya, kemungkinan sistem point akan terus digunakan untuk memilih wakil negara. Kami juga mengharapkan sokongan yang menerus dari pihak Esports Malaysia (ESM) dan Majlis Sukan Negara (MSN).”
Selain Yazid, JomGaming turut berbual bersama dua pemain PES Malaysia paling cemerlang dalam musim lalu bagi mendapatkan pandangan mereka tentang penglibatan mereka dalam komuniti ini, terutamanya menyentuh tentang sistem ranking yang digunakan oleh PES Malaysia. Dua pemain ini ialah dua pemain di ranking tertinggi (Top 2) bagi pertandingan PES offline, iaitu Muhammad “Keron” Khairul dan Karl “Karl” Iskandar.
Keron menyifatkan sistem ranking yang ada dalam PES ini adalah sangat penting untuk memilih wakil Malaysia untuk dihantar ke peringkat yang lebih tinggi.
Muhammad “Keron” Khairul, pemain nombor satu PES Malaysia untuk musim 2017/2018.
“Bagi saya ranking PES Malaysia ini cukup penting untuk melihat semua pemain yang berprestasi baik sepanjang musim. Kalau tiada ranking ini, mungkin akan menjadi lebih sulit untuk memilih wakil-wakil Malaysia yang akan berentap di Asia. Apabila wujudnya sistem ranking, mungkin sedikit sebanyak akan beri semangat kepada semua pemain untuk menaikan nama-nama sendiri untuk berada di carta ranking PES Malaysia.”
Karl juga turut senada dengan apa yang diperkatakan oleh Keron ini, selain menambah bahawa dengan adanya ranking ia mampu meningkatkan prestasi permainannya.
“Dengan adanya ranking ini, secara tidak langsung mendesak saya untuk perbaiki cara permainan dengan cara menganalisa kekuatan dan cara permainan pemain-pemain negara jiran seperti Indonesia dan Vietnam. Malah saya berpeluang menemui Tam Figo (Vietnam) dan sempat meminta nasihat serta tunjuk ajar dalam menghasilkan gol. Ranking ini juga membuatkan saya teruja untuk memungut mata bagi mewakili Malaysia malah menjadi tonik untuk saya beraksi di luar Kuala Lumpur.”
Empat pemain wakil Malaysia di PES SEA Finals 2018. Dari kiri: Keron, Karl, Erwan, dan Chenko.
Perbualan diteruskan dengan harapan yang dilihat oleh mereka dalam komuniti PES ini. Keron mengingatkan supaya semua pihak dalam komuniti ini untuk terus bersatu hati dalam sama-sama menaikkan lagi martabat PES.
“Setiap penganjur dalam Malaysia harus bersatu hati untuk menaikkan PES di Malaysia. Tidak perlu ada sifat iri hati sesama sendiri. Kita kena percaya kepada rezeki. Kita nak, kita usaha. Penganjur-penganjur dalam Malaysia harus memainkan peranan penting untuk menganjurkan pertandingan kutipan mata bagi memudahkan tugas yang dipikul oleh PES Malaysia.”
“Bagi saya, persepaduan sesama komuniti harus diterapkan dengan lebih baik. Kepincangan dalam sesebuah komuniti mahupun organisasi bergantung sepenuhnya kepada individu dalam komuniti tersebut. Apa yang saya lihat, ada ‘click’ tertentu yang wujud, sebagai contoh, tujuan asal penubuhan clan lebih kepada untuk memajukan individu yang berada di dalam clan itu sendiri — menambahbaik soal pengurusan pemain itu sendiri serta meningkatkan kualiti permainan pemain-pemain — namun sebaliknya berlaku apabila kurangnya persefahaman antara satu clan dengan satu clan yang lain.”
Keron turut berkongsikan pengalamannya sendiri apabila dipertikaikan oleh komuniti sendiri yang tidak yakin dengan kemampuan dirinya. Kata Keron, ramai yang mengatakan bahawa beliau terpilih mewakili Malaysia kerana mata yang banyak dikumpulkan oleh beliau pada setiap minggu, sesuatu yang tidak boleh dilakukan oleh kesemua pemain.
“Macam saya cakap, kalau kita mahukan sesuatu, kita kena usaha. Hendak seribu daya, tak nak seribu alasan. Alhamdulillah, apabila berakhir PES SEA Finals 2018, Keron sendiri berjaya tutup mulut-mulut pengkritik yang tidak percaya dengan kemampuan diri ini. Tapi sebab Keron mampu cipta sejarah tersendiri pada tahun pertama Keron bermain PES [secara kompetitif], yang orang lain tak mampu buat dan tak pernah lakukan, Keron berjaya buktikan kepada semua orang kenapa Malaysia pilih Keron.”
Karl turut mempunyai harapannya yang tersendiri dalam melihat komuniti PES ini bangkit dengan lebih mengaum sebagai game bola sepak pilihan pertama penganjur.
“Penganjur pertandingan juga harus perbanyakkan lagi pertandingan PES. Ironinya di Malaysia, PES berada di kelas kedua, namun di peringkat Asia, ianya game bola sepak yang pertama mendahului FIFA.”


JomRakam! Ep. 4: The Walking Teabagger!

Selamat Tahun Baru 2016 gamers! Korang dah buat janji azam tahun baru tak?

Simpan duit untuk AAA titles! Beli kulit decal lawa untuk console! Belanja super grafix card untuk PC! Nak trophy all the games! Tak kira, janji azam tinggi atau senang, asal korang rasa seronok masa bermain!
Dan bila nak buat aksi yang seronok, nih lah gamers yang jugak beraksi hebat! Contohnya aksi berjalan sambai teabag, aksi pandai tembak cara sneaky, aksi ikhlas nak ‘tolong’ rakan, aksi malu KD ratio sendiri, dan satu montaj geng FPS yang dieorang memang syok main COD: Black Ops 3!
Sila hantarkan semua videos korang kat [email protected]! Minggu nih ada 5 video terbaik pilihan JomRakam!:
DanielVanBesi adalah The Walking Teabagger!

Kerjasama dan komunikasi memang penting dalam Halo 5: Guardians multiplayer. Tapi bukan senang bila dapat pemain-pemain randoms yang tak reti main Warzone! Walaupun Victory Points masih tak cukup, DanielVanBesi tak pilih kalah mati, tapi kalah teabag! Uuuuuuuu, baik buat sendiri sebelum pihak lawan sampai, bwahahahaha!
Misi Pencerobohan Part 2 dengan Team Adam_Soya!

Dalam JomRakam! Ep. 2, kiteorang dapat saksi gelagat lucu team noobs adam_soya dalam Rainbow 6 Siege! Macam mane tahap kehandalan mereka sekarang? Nampaknya dieorang ada favourite taktik; banyak-banyak merangkak dan menyorok! Oooo, sneaky!
Rakan Deady_83 Ada Timing yang Teruk!
https://www.youtube.com/watch?v=PDLdAk_m6F0
Dalam The Last of Us, sis Deady_83 berjaya dapat bagi surprise attack pada pihak musuh! Tapi rakan pasukannya cLoVer_miza jugak sudah lontarkan kejutan die sendiri. Die yang bertindak dulu, die yang terkena malang! Oops, collateral damage!
Korang Patut Buat Sesuatu Yang Drastik Pasal yblyss Nih…

Korang rasa korant handal dalam genre Destiny PvP? Baik naikkan lagi rasa azam nak jadi lagi handal! Biar bro yblyss ajar macamana nak gitgud dalam PvP Destiny The Taken King! Tu die, Titan berapi datang nak serbu! Laaaarriiiiii!!
Call of Duty: Black Ops 3 Montage dari planeptunia_sama

Akhirnya, sini kiteorang tayangkan montaj yang rancak khas dari satu geng karib COD: Black Ops 3! Gamer planeptunia_sama mengaku die sendiri tak banyak main FPS. Nih lah rakaman pengalaman die dari seorang noob ke tahap OP! Wah, tu baru semangat! Kipidap!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memaparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


Sony Nampaknya Dah Mengesahkan Yang Sekuel Untuk God of War Sedang Dalam Pembangunan

Sekiranya korang sudah menghabiskan God of War yang dikeluarkan pada tahun lalu, pastinya korang sudah mengetahui bahawa penamatnya adalah tergantung, dan kita semua tidak sabar untuk sekuelnya.
Masih tiada kata rasmi daripada Sony Santa Monica, namun satu berita terkini mungkin akan memberikan kita sedikit senyuman. Melalui laman rasmi Sony Santa Monica, beberapa jawatan kosong penting telah diiklankan, yang mana daripada deskripsinya, nampaknya mereka telah mengesahkan yang sekuel untuk God of War sedang dalam pembangunan.
Banyak jawatan yang ditawarkan, dan salah satu daripadanya ialah ‘Senior Combat Designer‘ yang mana pemohon perlu “mesti mempunyai pengetahuan tentang God of War (2018) dan boleh bercakap secara mendalam tentang sistem kombat”.
Lebih menarik, jawatan ‘Facial Blend Shape Character Artist‘ pula menyatakan “pengalaman platform video game generasi seterusnya adalah diperlukan”. Adakah mereka sudah mengesahkan yang God of War seterusnya akan dilancarkan ke konsol generasi akan datang, PlayStation 5?

Kalau tanya kepada penulis, apakah info pertama yang ingin diketahui tentang sekuel ini — apakah judul yang akan digunakan? God of War 2? God of War Ragnarok? Sekiranya menggunakan judul God of War 2, semestinya akan menimbulkan kekeliruan dengan God of War 2 yang pernah dikeluarkan pada tahun 2007.
Sama-samalah kita nantikan.
Terima kasih, Gamesradar.


Pelancaran Apex Legends Mobile Ditunda Ke Minggu Hadapan Atas ‘Peristiwa Dunia Kini’

Apex Legends Mobile pada asalnya dijadualkan dilancarkan pada minggu ini di 10 buah negara, termasuk Malaysia.
Walau bagaimanapun, melalui satu kenyataan baharu yang dikeluarkan Respawn, pelancaran game shooter mobile yang dinantikan ramai itu ditunda ke minggu hadapan.
Kini, Apex Legends Mobile akan dilancarkan pada 7 Mac 2022 untuk iOS dan Android.
Alasan yang diberikan atas penundaan ini adalah disebabkan ‘peristiwa dunia yang sedang berlaku ketika ini’, yang walaupun tidak nyatakan secara spesifik, tentunya disebabkan perang yang sedang meletus antara Rusia dan Ukraine.
Korang boleh dapatkan butiran lanjut tentang Apex Legends Mobile di laman web rasminya.

Due to current world events, we made the decision to shift the limited regional launch of Apex Legends Mobile. Our intention is to now release the game to participating countries on March 7. Details: https://t.co/4oP35KekED— Respawn (@Respawn) February 28, 2022


Bethesda Keluarkan Patch Untuk Multiplayer Doom, Photo Mode Bakal Tiba

Patch untuk Doom multiplayer bakal dikeluarkan bagi balancing senjata dan mengurangkan masa menunggu.

Seperti yang dikatakan dalam review Doom kami, sesetengah senjata sememangnya terlalu overpowered jika dibandingkan dengan senjata lain. Antara senjata yang bakal menerima nerf adalah Chaingun, Rocket Launcher dan juga Combat Shotgun. Masa menunggu untuk setiap perlawanan multiplayer juga dikurangkan kepada hanya 60 saat. Di samping itu, Clan Arena dan Freeze Tag syarat untung memenangi perlawanan, team tersebut wajib menghabiskan 5 pusingan untuk setiap perlawanan.
Bethesda turut menjanjikan pelbagai opsyen baru pada akhir bulan Jun nanti antaranya adalah Photo Mode dan penambahan opsyen bagi SnapMap. Penambahan ini sememangnya menarik namun begitu lebih baik jika ia ada sejak hari pelancaran.
Bagi mereka yang belum mencuba Doom, korang boleh baca review Doom di sini. Doom dikeluarkan untuk pelantar PC, PlayStation 4 dan juga Xbox One.

Sumber dari Bethesda.


Final Fantasy X/X-2 HD Remaster: Bakal Muncul Di Steam Bulan Ini!

Tetiba je Square Enix umumkan game epic ini nak muncul di Steam beberapa hari je lagi!

Square Enix baru sahaja mengumumkan Final Fantasy X/X-2 HD Remaster akan release di Steam pada 12 Mei 2016 di Amerika Utara. Itu tak lama dah lagi!
Game ini adalah versi remastered bagi game Final Fantasy X dan Final Fantasy X-2 dengan upgrade visual berbentuk High Definition (HD). Versi di Steam ini juga akan mempunyai ciri-ciri terbaru termasuklah autosave dan 5 “game boosters” seperti high speed dan no encounter mode. Versi Steam juga memberikan korang option untuk menukar ke suara bahasa Inggeris atau bahasa Jepun. Menarik!

Final Fantasy X/X-2 HD Remaster pernah keluar di pelantar PlayStation 3, PlayStation 4 dan PlayStaion Vita. Kini, geng-geng PC turut sama boleh layan game best ni!


Jom Layan Stream Golden Joystick Awards 2016!

Antara upacara anugerah gaming terbesar untuk tahun ini.

Golden Joystick Awards telah pun berlangsung untuk tahun ini dan ia merupakan salah satu upacara tahunan terbesar untuk dunia gaming dengan jutaan undian dilakukan. Antara anugerah yang diberikan pada tahun ini adalah Best PlayStation Game, Best Xbox Game, Best Indie Game dan Ultimate Game of the Year.
Berikut adalah senarai bagi pemenang-pemenang untuk Golden Joystick Awards 2016.


Kojima Productions Buka Divisyen Fokus Kepada Filem, Televisyen, Muzik

Soalan yang sering dibangkitkan sejak sekian lama — “Bilakah Hideo Kojima ingin membikin filem?” — mungkin sudah boleh ditamatkan pada ketika ini.
Syarikat yang diasaskan dan diketuai oleh Hideo Kojima, iaitu Kojima Productions kini telah melancarkan sebuah divisyen baharu yang didedikasikan untuk filem, televisyen dan muzik.
Menurut GamesIndustry.biz, divisyen baharu ini akan berpangkalan di Los Angeles, Amerika Syarikat — berbeza dengan ibu pejabat Kojima Productions yang terletak di Tokyo, Jepun.
Divisyen baharu ini dikatakan akan membawa game-game yang dibangunkan studio tersebut kepada beberapa ruang budaya pop lain. Buat masa ini, selepas berpisah dengan Konami, satu-satunya game terbitan Kojima Productions adalah Death Stranding.
Divisyen baharu ini akan diketuai oleh Riley Russell, yang sebelum ini telah bertugas bawah PlayStation selama 28 tahun memegang beberapa jawatan, antaranya ketua pegawai perundangan dan naib presiden perhubungan bisnes.


Saksikan Trailer Sinematik PUBG MOBILE X BOBOIBOY


DotA 2: Immortal Treasure III Sudah Unlock!

Berita gembira hari ini buat pemain-pemain DotA 2 terutamanya mereka yang mempunyai Battle Pass.

Hari ini, tier 3 bagi Immortal Treasure III sudah pun di’unlock’ dan bagi mereka yang sudah pun memiliki Immortal Treasure III ini sudah pun bole membukanya.
Terdapat 7 hero yang akan menerima item-item immortal ini termasuk Razor, Ogre Magi, Bane, Medusa, Slark, Earth Spirit dan juga Lina.
Untuk memiliki Immortal Treasure III ini korang perlulah sekurang-kurangnya level 50 pada Battle Pass.
ADIOS!!


Video Dan Screenshot Terbaru FIFA 17 Paparkan Keindahan Juventus Dalam Frostbite Engine

Dengan enjin yang bakal membawakan nafas baru kepada grafik, terutamanya wajah para pemain, FIFA 17 meneruskan promosi mereka dengan video dan screenshots terbaru.

Dalam laman web rasmi EA Sports, FIFA 17 telah diumumkan bakal menjadi video game rasmi untuk pasukan yang telah berjaya memenangi 32 liga domestik Itali, Juventus F.C.
Pengumuman dalam laman web tersebut telah disajikan dengan banyak in-game screenshots – memaparkan Gianluigi Buffon, Paul Pogba, Claudio Marchisio, Giorgio Chiellini, dan Paulo Dybala dalam enjin yang sangat popular daripada siri Battlefield, Frostbite Engine.
Jom layan screenshots wajah kelima-lima pemain yang sangat memukau ini:

EA Sports turut mendedahkan bahawa kelima-lima pemain ini telah menjalani head scan. Berikut adalah beberapa gambar di balik tabir head scan tersebut:

Bukan itu sahaja. Stadium home kepada pasukan bergelar The Old Lady ini turut dihadirkan dalam FIFA 17 nanti.

Lebih menarik goal celebration dari Paul Pogba, “The Dab” juga telah di-scan! Ahh, anda tengok sajalah trailer terbaru untuk FIFA 17 yang menampilkan official partner, Juventus F.C. ini!

JomBaca: FIFA 17: J1 League Akan Ditampilkan Buat Pertama Kalinya!


Commander Keen Mendapat Remaster Baru Di Android Dan iOS

Game klasik 90-an yang dibina oleh id Software ini akan mendapat remaster yang moden dan ceria di patform mobile setelah diumumkan di pentas Bethesda semasa E3 2019.

https://youtu.be/14ZD9_tLwgA
Commander Keen menyorot karakter kembar Billie dan Billy, pasangan genius yang harus melawan kejahatan mengunnakan peralatan yang pelik dan antik dari perkakasan biasa di rumah.
Commander Keen akan mendapat story mode termasuk adventure terbaru serta yang klasik daripada siri original ini. Ia juga akan mendapat mode battle supaya pemain boleh mencuba PvP bersama kawan-kawan!
Game remaster Commander Keen akan mendapat soft launching musim panas ini di Android dan iOS.


PlayStation Sedang Bangunkan Satu Game Seram Baru, Dibangunkan Firesprite

Firesprite kini sedang membangunkan sebuah game AAA bergenre seram.
Bagi yang tidak tahu, Firesprite merupakan sebuah studio berpangkalan di Liverpool, England yang telah diambil-oleh Sony pada September 2021.
Firesprite kini sedang membuka jawatan Pengarah Naratif yang digambarkan akan “menyertai pasukan pembangunan untuk sebuah AAA game horror-adventure yang memfokuskan naratif dalam Unreal 5”, lapor Eurogamer.
Walau bagaimanapun, tiada sebarang butiran lanjut diketahui untuk game tersebut setakat ini, seperti apakah game tersebut merupakan francais baharu atau siri game sedia ada.
Selain game seram ini, Firesprite juga sedang bekerjasama dengan Guerrilla Games untuk membangunkan Horizon Call of the Mountain, game pertama untuk PlayStation VR2, spin-off kepada francais Horizon.


Satu Lagi Sesi Open Beta Dragon Ball FighterZ Akan Berlangsung, Umum Bandai Namco

Tak sempat merasa sesi open beta Dragon Ball FighterZ yang baru sahaja tamat semalam? Jangan bersedih kerana satu lagi sesi open beta akan dijalankan!
Hari pertama open beta Dragon Ball FighterZ telah mengalami pelbagai isu yang menghalang pemain untuk masuk ke dalam server. Kami telah melaporkan sebelum yang Bandai Namco mungkin akan mempertimbangkan untuk memanjangkan sesi tersebut dalam masa mereka memperbaiki masalah itu.
Terbaru, mereka telah mengesahkan yang satu lagi sesi open beta akan berlangsung untuk game ini. Ia hanya akan diadakan selama 24 jam sahaja, dan tarikh ia akan berlangsung masih belum diumumkan.

Thanks to all of you who playtested the Open Beta of DRAGON BALL FighterZ, your participation was invaluable and we've decided to do another round of open beta testing (24hr. period). Dates & times to be announced soon, stay tuned! #DBFighterzBETA pic.twitter.com/4ldSsb1Jdt
— Bandai Namco US (@BandaiNamcoUS) January 16, 2018
Dragon Ball FighterZ akan dilancarkan sepenuhnya di PC, PS4 dan Xbox One pada 26 Januari 2018.
JomBaca: Inilah 11 Karakter Yang Boleh Dimainkan Dalam Open Beta Dragon Ball FighterZ Pada Hujung Minggu Ini


Valve tambah satu feature baru dekat Steam yang sangat berguna

View this post on Instagram            A post shared by JomGaming (@jomgaming)


League of Legends: Kayn – Champion Baru Yang Mempunyai Dua Persona Yang Berbeza!

Artikel ini ditulis dan dikongsi oleh seorang sahabat kami, Waghih. Korang boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Selepas keluaran Xayah dan Rakan pada 3 bulan lepas, Riot Games telah mengumumkan sebuah lagi Champion baru yang kami rasakan agak ganas dan ‘badass’. Memperkenalkan KAYN, THE SHADOW REAPER. (Mulanya admin ingatkan dia macam Kane dari WWE kerana sebutan Kane dan Kayn tidak jauh beza). Nama penuh beliau adalah Shieda Kayn – pahlawan yang menggunakan kuasa dari kegelapan demi mencapai takdir sebenar sehingga memimpin Order of The Shadow untuk mewujudkan suatu era baharu di wilayah Ionian.
Kayn sentiasa berlawan dengan menggunakan senjata neraka yang dikenali sebagai Rhaast, namun senjata ini mempunyai keupayaan untuk merosakkan atau menguasai badan dan jiwa Champion ini. Ada dua situasi sahaja yang bakal berlaku: sama ada Kayn berjaya menundukkan senjata ini agar mengikut arahan beliau… atau makhluk syaitan ini menguasai Kayn secara keseluruhan yang akan membawa kepada kemusnahan dalam dunia Runeterra. Dah macam cerita Dr Jekyll and Mr Hyde pula. Pertarungan melibatkan jiwa diri sendiri, sama ada mahu menjadi baik atau jahat.
PASSIVE: THE DARKIN SCYTHE

Kayn menggunakan senjata purba ini dan berlawan menentang kejahatan yang ada di dalamnya, Rhaast, untuk mengawal senjata ini dengan sepenuhnya. Dalam durasi perlawanan sebenar, setiap dari mereka akan berubah. Korang boleh transformasikan Kayn kepada dua jenis iaitu Shadow Assassin (masih lagi sebagai Kayn) atau bertukar kepada Rhaast. Untuk bertukar menjadi Shadow Assassin, Kayn akan mengasah kemahiran ‘Shadow’ beliau dengan memburu ‘ranged Champion’.
Untuk bertukar kepada Rhaast pula, Kayn perlu berlawan secara berdepan dengan ‘melee Champion’ untuk mengumpulkan aura ‘bloodlust’ yang membolehkan beliau bertukar. Jika Kayn memenangi pergelutan ini, beliau akan dinaiktaraf menjadi Shadow Assassin. Jika sebaliknya, Rhaast, dengan kuasa kejahatan beliau akan menguasai Kayn secara keseluruhannya.
Shadow Assassin: Memberikan tambahan ‘magic damage’ secara bonus ketika berlawan dengan musuh setelah beberapa saat yang pertama.
Darkin: ‘Damage’ yang diberikan kepada pihak musuh akan menambah sedikit nyawa kepada Rhaast.

Q: REAPING SLASH

Kayn akan berlari ke hadapan, untuk menyerang musuh yang terdekat. Ia akan memberikan ‘damage’ secara fizikal kepada Champion musuh. Reaping Slash juga memberikan ‘damage’ bonus kepada ‘monsters’.
Darkin: ‘Skill-shot’ Q ini akan memberikan ‘damage’ tambahan mengikut peratusan nyawa untuk semua pihak musuh kecuali terhadap ‘minions’.

W: BLADE’S REACH

Memberikan ‘damage’ dalam satu arah yang akan memperlahankan segala serangan pihak musuh.
Shadow Assassin: Akan meninggalkan suatu bayangan hidup yang akan mengaktifkan Blade Reach mengikut arahan Kayn. Jarak untuk mengaktifkan ‘skill-shot’ ini juga akan bertambah.
Darkin: Blade Reach dalam transformasi ini akan menghumbankan pihak musuh ke udara.

E: SHADOW STEP

Kayn akan mampu untuk bergerak dengan lebih laju dan mempunyai keistimewaan untuk berjalan melepasi dinding di Summoners Rift untuk beberapa ketika. Ketika beliau berjalan merentasi dinding ini, beliau akan mendapat ‘heal’ untuk jumlah yang sedikit dan tempoh Shadow Step ini juga akan dipanjangkan. Walau bagaimanapun, Kayn tidak akan mendapat beberapa saat tambahan jika menggunakan ‘skill-shot’ ini jika diserang oleh Champion pihak musuh.
Shadow Assassin: Akan bergerak lebih laju dan terlindung daripada diperlahankan oleh pihak musuh jika Shadow Step diaktifkan.

R: UMBRAL TRESPASS

Kayn boleh merasuk mana-mana Champion musuh terdekat yang telah diserang oleh beliau. Memasuki tubuh Champion musuh akan menyebabkan Kayn tidak boleh diserang untuk beberapa saat. Menekan kembali ‘skill-shot’ ini akan menyebabkan tempoh masa serangan Umbral Trespass menjadi sekejap sahaja. Kayn kemudian akan melepaskan diri daripada badan mangsa ini, sambil memberikan ‘damage’ yang sangat tinggi kepada mereka.
Shadow Assassin: Umbral Trespass boleh diaktifkan pada jarak yang jauh dan ‘reset’ kembali ‘magic damage’ daripada The Darkin Scythe setelah Kayn keluar dari badan pihak musuh.
Darkin: Umbral Trespass memberikan lagi banyak ‘damage’ mengikut peratusan nyawa maksimum oleh pihak musuh dan memberikan ‘heal’ kepada Darkin sepanjang proses ini berlaku.

Nota Tambahan:

Bagaimana mahu mendapatkan transformasi ini?

Kesimpulan
Korang kena kumpul Influence Point (IP) yang secukupnya mulai dari sekarang. Daripada apa yang penulis perasan, Riot Games suka mengeluarkan Champion baru dalam 3-5 bulan sekali. Jadi berkemungkinan besar, akan ada satu lagi Champion baru sebelum tahun 2017 melabuhkan tirai. Secara keseluruhan, penulis menyokong pembaharuan ini terutamanya dari segi Passive yang membahagikan Champion ini kepada 2 persona yang berbeza.
‘Skill-shot’ Q dan W agak sama seperti Champion lain, cuma berlainan arah serangan dan animasi sahaja. Penambahan Shadow Step sebenarnya merupakan ‘killer’ dan punca utama jika pemain berminat untuk melabur untuk Champion Kayn. Bagi penulis, siapa tak seronok, dapat Champion yang boleh berjalan menembusi dinding dan halangan yang ada di Summoners Rift? Ibarat sama seperti mekanisme yang Champion Talon ada cuma berbeza cara pelaksanaan.

JomBaca: League of Legends: YeoChoeMi – Gadis Challenger Dari Korea Selatan


Tahukah Anda, Scarlett Johansson Adalah Peminat Game Street Fighter?

Kitorang harap Scarlett Johansson boleh mainkan karakter Cammy di dalam filem Street Fighter di satu masa hadapan yang indah.

Menurut satu laporan di Eventhubs, semasa tayangan perdana Ghost in the Shell, Scarlett Johansson telah menjawab beberapa soalan daripada Gerard Williams dari Hot 97 FM yang terkenal dengan channel YouTube beliau HipHopGamer1.
Apabila Scarlett Johansson ditanya apakah video game kegemarannya, Scarlett Johansson menjawab, “Saya suka Street Fighter!”

Scarlett Johansson yang banyak memainkan watak wanita gagah berani dewasa ini seperti watak Black Widow di dalam francais Avengers dari Marvel Studios dan watak Major “Motoko Kusanagi” di dalam Ghost in the Shell – sememangnya mempunyai tokoh untuk memainkan watak wanita gagah berani di dalam Street Fighter juga.
Sumber
Kami berharap Hollywood segera reboot francais filem Street Fighter. Yoshinori Ono, sila ambil perhatian!
Bukan Scarlett Johansson sahaja selebriti Hollywood yang meminati game Street Fighter – Jamie Lee Curtis juga meminati Street Fighter, ber-cosplay sebagai karakter-karakter francais tersebut, menghadiri tournament fighting game EVO dan jua menyebut pertandingan tersebut di dalam beberapa siaran television.
Megan Fox yang meminati Mortal Kombat pula pernah menyatakan minat beliau untuk memainkan watak Kitana sekiranya filem Mortal Kombat dibikin di masa hadapan.


For Honor Open Beta Akan Diadakan 9-12 Februari, Satu Game Mode Baru Ditambah

Anda terlepas untuk bermain Closed Beta tempoh hari? Inilah masa yang terbaik untuk anda mencuba game pertarungan jarak dekat terbaru ini!

Ubisoft dalam laman Ubiblog telah mengesahkan bahawa mereka bakal mengadakan sesi Open Beta untuk For Honor dari 9 hingga 12 Februari 2017.
Selain 3 game mode yang ditampilkan dalam Closed Beta tempoh hari, iaitu Dominion, Brawl dan Duel, Open Beta kali ini juga akan menampilkan satu lagi game mode, iaitu Elimination. Game mode ini akan menyajikan 4v4, di mana pemain tidak boleh respawn selepas mati dalam sebuah perlawanan best-of-5.
Sekiranya anda ingin mendapatkan gambaran bagaimanakah game ini akan dimainkan sebelum mencuba Open Beta kelak, anda boleh baca pandangan kami dalam Suka Duka Beta: For Honor.

For Honor akan dilancarkan sepenuhnya pada 14 Februari 2017 di PC, PS4 dan Xbox One.


Sony Tak Tunjuk Beberapa Game Eksklusif PS4 Di E3 Tapi Akan Datang Di PSX 2017

Sony masih lagi ada udang di sebalik batu.

Menurut video temuramah bersama bos Sony Shuhei Yoshida yang dikendalikan oleh JagatPlay, hanya beberapa game eksklusif PS4 yang ditonjolkan ke E3 2017 seperti Days Gone, Spiderman PS4, God of War bersama game eksklusif PS4 lain.
Shuhei Yoshida berkata “Ada beberapa berita yang kami tidak beritahu. Kami pilih untuk tidak beritahu berita berkenaan di E3 2017, tetapi akan ada banyak berita lagi akan datang daripada pihak kami hujung tahun ini. Jangan risau.”
Ada beberapa persidangan game lagi selain E3 sebelum PSX iaitu Gamescom yang akan diadakan pada bulan Ogos ini. Namun, Sony tidak mempunyai kehadiran yang besar di situ. Selain itu, ada EGX pada September dan Paris Games Week pada November tetapi Sony tidak mementaskan apa-apa di sana.

PlayStation Experience is coming back to the Anaheim Convention Center on December 9th and 10th 2017. Many more details to come.
— PlayStation (@PlayStation) June 13, 2017
Tarikh dan tempat rasmi untuk PlayStation Experience 2017 sudah pun diumumkan. PSX 2017 merupakan PSX kali ke-4 diadakan pada tahun ini bermula dari 9 sehingga 10 Disember 2017 di Anaheim Convention Center.
Apa jangkaan korang? Apa lagi game eksklusif yang akan diumumkan oleh Sony kelak? Kalau di PSX 2017 pun mereka masih tak tunjukkan The Last of Us Part II dengan trailer baru, macam mana?


Suka Duka Demo: PES 2018 – Tempo Kini Lebih Perlahan, Bertahan Lebih Sukar

Kita telah tiba pada “ritual” tahunan kita, iaitu mencuba versi demo untuk siri PES akan datang. Macam mana agaknya pandangan pertama kita tentang demo untuk PES 2018?

Konami pada tahun ini membawa sedikit kelainan kepada sesi-sesi percubaan pra-pelancaran untuk siri PES 2018. Sebelum mengeluarkan versi demo, Konami telah memberikan para pemain untuk mencuba versi Online Beta terlebih dulu sebelum ini, yang mana kami telah melakukan review tentangnya dalam Suka Duka Beta: PES 2018.
JomGaming pada kali ini juga akan membuat sedikit kelainan dalam melakukan review untuk versi demo PES 2018. Hujung minggu lalu, JomGaming telah mencuba versi demo ini di NaGaming bersama-sama dengan tiga pemain baru yang telah diumumkan oleh NeST Gaming baru-baru ini.
Nak tahu apa kata pemain-pemain handalan PES negara ini tentang PES 2018 setakat ini? Jom terus ikuti artikel ini!
Gameplay & Tempo Yang Lebih Perlahan
Mohamad Rusydi dan Zainul Ariffin dari NeST Gaming semasa mencuba demo PES 2018 di NaGaming.
Seperti yang telah penulis sebutkan sebelum ini semasa mencuba versi Online Beta, gameplay dan tempo yang dibawakan ke dalam PES 2018 sememangnya telah diperlahankan jika dibandingkan dengan edisi sebelum ini. Para pemain yang telah menghabiskan beratus-ratus jam bermain PES 2017 pastinya perlu mengambil sedikit masa untuk membiasakan dengan tempo baru yang perlahan ini.
Ia diakui sendiri oleh Tengku Erwan dari NeST Gaming, pemain tersohor PES negara. Kata Erwan, tempo yang perlahan membawa kepada pertahanan yang juga perlahan. Erwan sering menyatakan bahawa bahagian pertahanan tidak boleh leka dan melakukan kesilapan walaupun sedikit kerana apabila penyerang pihak lawan telah dapat lolos dari kawalan pertahanannya, ia sungguh sukar untuk recover.
Mohamad Rusydi, juga salah seorang pemain NeST Gaming turut mengatakan perkara yang sama tentang pertahanan yang lebih sukar ini. Kata Rusydi, pertahanan lebih “suka tengok bola” sebelum melakukan larian untuk mengawal pihak lawan. “Haa tengok dulu, fikir apa nak buat, haa baru masuk,” kata Rusydi sambil berseloroh.
Penulis, Faiz Tobeng semasa menjaringkan gol menentang Tengku Erwan dari NeST Gaming.
Pada pendapat penulis, kawalan pemain di atas padang dan game-speed yang terasa lebih perlahan adalah sesuatu yang sangat baik. Apabila game-speed telah dikurangkan, perlawanan akan lebih seronok untuk dimainkan, dengan ping-pong pass tidak lagi dapat dilakukan dengan terlalu kerap.
Pemain akan lebih berhati-hati dan melihat sekeliling terlebih dulu sebelum melakukan sebarang gerakan seterusnya, dan sekiranya pemain masih lagi melakukan gerakan yang terlalu pantas, pihak lawan akan lebih mudah untuk pintas (intercept) bola.
Perlu Lebih Mahir Menggelecek
Pemintasan bola yang lebih mudah ini berlaku apabila gameplay dan gerakan-gerakan pemain yang dikawal ini terasa lebih bebas dan ringan. Lebih smooth gitu. Ingin menggelecek terasa sedikit lebih sukar, namun apabila gerakan berjaya dilakukan, ia cukup memuaskan.
Erwan juga bersetuju soal kesukaran untuk menggelecek dalam PES 2018. Katanya, disebabkan bola tidak terlalu “melekat” kepada pemain, maka para pemain perlu belajar dan lebih mahir dalam melakukan gelecekan. Pemain akan lebih mudah untuk kehilangan bola jika tidak mengambil berat tentang skil menggelecek mereka.
Semua Pun Susah Lah!
Apabila tempo telah diperlahankan, ia akan memberi kesan domino kepada keseluruhan gameplay. Dan sistem passing juga nampaknya tidak terlepas dalam terkena tempias ini. Rusydi memberikan komen bahawa passing yang berjaya lebih sukar untuk dilakukan. Passing yang “ngam ngam” perlu dibiasakan kerana gerakan-gerakan pemain sangat berbeza jika dibandingkan dengan sebelum ini.
Kita Nantikan Versi Penuh Nanti!
Aksi kami semasa mencuba Co-Op Offline 2v2.
Itulah sedikit sebanyak tentang pandangan pertama PES 2018 yang dilontarkan oleh para pemain profesional PES dari NeST Gaming. Pastinya kami di JomGaming akan melakukan review yang lebih mendalam dan teliti apabila PES 2018 dikeluarkan kelak.
PES 2018 akan dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
Kalau korang nak saksikan gelagat-gelagat para pemain ini mencuba versi demo PES 2018 bersama dengan JomGaming di NaGaming pada tempoh hari, korang boleh tonton dalam video di bawah.
Korang boleh lompat mengikut tempoh masa di bawah, dan pilih perlawanan yang mana ingin korang saksikan:
4:00 – Tengku Erwan vs Faiz Tobeng
23:00 – Mohamad Rusydi vs Zainul Ariffin
41:00 – Yazid Dragon vs Muhammad Shukry
56:00 – Yazid Dragon vs Faiz Tobeng
1:17:00 – Faiz Tobeng/Muhammad Shukry vs Tengku Erwan/Mohamad Rusydi
1:35:00 – Faiz Tobeng/Muhammad Shukry vs Zainul Ariffin/Fauzi Zaini

JomBaca: 6 Perkara Yang Diumumkan PES 2018 Di Gamescom – Trailer Baru, Senarai Lengkap Lesen, Tarikh Demo, Trailer Legends, NVIDIA Ansel


13 Minit Gameplay Lawan Lightsaber – Star Wars Jedi: Survivor


Microsoft Arahkan Pemain Hentikan Hembus Asap Vape Ke Dalam Xbox Series X

Berita ini kedengaran aneh, tapi ia memang berlaku. Sekiranya korang banyak meluangkan masa di Internet semalam, timeline pasti dipenuhi dengan video konsol Xbox Series X mengeluarkan asap.
Kemungkinan hanya untuk bergurau, kononnya konsol XBSX mempunyai masalah dan mengeluarkan asap apabila ia menjadi terlalu panas. Tapi Microsoft telah dengan pantas untuk memberi respon kepada video-video viral ini, dan menafikan tentang tuduhan tersebut.
Dalam satu video lain, ada pemain yang menunjukkan bagaimana kepulan asap itu keluar dari konsol terbaharu itu. — dan ia sebenarnya asap yang keluar dari rokok elektronik (vape). Korang boleh saksikan video di bawah bagaimana kepulan asap itu dihasilkan.

For the English people: I want to show you, how, with a Vapor and turning off the console, you can make a situation that looks like the console is "On Fire"— Xbox Studio (@XboxStudio) November 11, 2020

Perkara ini tentunya turut mendapat perhatian daripada akaun Twitter rasmi Xbox. “Kami susah nak percaya yang kami terpaksa cakap ini, tapi tolong jangan hembus asap vape ke dalam Xbox Series X,” kata Microsoft.

We can't believe we have to say this, but please do not blow vape smoke into your Xbox Series X.— Xbox (@Xbox) November 11, 2020

Kami tidak pasti sama ada asap-asap vape ini boleh memberikan kesan buruk kepada hardware Xbox Series X ataupun tidak, namun perkara yang merepek seperti ini sepatutnya tidak dilakukan hanya kerana mahu menjadikannya viral.


Battleborn: Game Menembak Yang Ohsem!

Battleborn merupakan game dari developer yang telah berjaya dengan francais Borderlands. Yeah, tak lain dan tak bukan, Gearbox Software.

Gearbox Software mengumumkan game Battleborn ini akan keluar pada 5 Mac 2016. Game berkonsepkan first-person shooter ini boleh di dapati pada console PlayStation 4, X-box One dan juga PC.
Battleborn ini boleh di mainkan secara single player untuk story mode dan juga multiplayer di mana ada lebih kurang 25 watak untuk korang mainkan. Wow banyak tu, dan setiap watak mempunyai senjata dan kebolehan yang unik bagi setiap satu watak tersebut.

Bagi peminat Borderland, game ini tidaklah sama seperti Borderland. Ia lebih kepada konsep MOBA ( Multiplayer Online Battle Arena) di mana korang perlu menaikkan level untuk mendapatkan skill-skill tertentu. Lebih kurang macam Dota la guys.
Jom kita usha sedikit trailer bagi Battleborn ini:
https://www.youtube.com/watch?v=AUz8zzK-Bjs
Amacam guys? Teruja tak, kalau korang berminat dah boleh la start mengumpul, banyak game-game best yang akan keluar bulan Mac nanti. Mungkin Battleborn salah satu darinya?
ADIOS!


Game AR Mobile The Witcher Diumumkan, Tangkap Raksasa Macam Pokemon Go

CD Projekt Red telah mengumumkan satu lagi game mobile yang berada dalam dunia The Witcher yang sudah cukup sinonom dengan studio dari Poland itu.
Kali ini, diberi judul The Witcher: Monster Slayer, ia merupakan game mobile bergenre augmented-reality (AR). Senang cerita, game ini akan mengangkat pemain sebagai seorang Witcher ke merata lokasi untuk menangkap dan menghapuskan raksasa seumpama Pokemon Go.
Tiada tarikh pelancaran diumumkan setakat ini, namun mereka menyatakan yang ia akan boleh dimainkan secara percuma (free-to-play) di iOS dan Android tidak lama lagi.
The Witcher: Monster Slayer akan turut menyajikan naratif penceritaan dalam dunia siri Witcher, namun ia akan menggunakan latar belakang jauh lebih ke belakang sebelum kemunculan Geralt of Rivia.
Game ini sedang dibangunkan oleh studio Spokko, sebuah syarikat pembangunan game mobile, juga dari Poland, yang telah dibeli oleh CD Projekt Red pada tahun 2018.


Tetris Effect Akan Membawakan Demo Percuma Dalam Masa Terhad Menjelang Pelancarannya Di PS4

Tetris Effect merupakan game eksklusif PS4 yang bakal dilancarkan sepenuhnya pada 9 November ini. Menjelang pelancarannya itu, satu demo percuma dalam masa terhad telah diumumkan.

Bercakap kepada Game Informer (via Push Square), pihak Enhance Games telah mengesahkan yang demo ini nanti akan boleh dimainkan bermula dari 1 November hingga 5 November. Lebih menarik, demo ini nanti turut akan boleh dimainkan menggunakan headset PlayStation VR, sama seperti dalam game penuhnya nanti.
Kepada kaki-kaki Tetris, jangan lepaskan peluang untuk mencuba Tetris Effect ini secara percuma terlebih dahulu. Sementara itu, korang boleh layan dulu video trailer untuk game ini, yang menceritakan apakah sebenarnya yang dimaksudkan dengan sindrom “Tetris Effect”:


Fall Guys Kini Bawah Epic Games Selepas Pembelian Syarikat Induk Mediatonic

Fall Guys kini berada bawah satu bumbung dengan Fortnite dan Rocket League.
Epic Games telah mengambil-alih Tonic Games Group, iaitu syarikat induk kepada Mediatonic, studio pembangun Fall Guys.
Berita ini diumumkan di kedua-dua laman Epic Games dan Mediatonic. Studio itu menganggap pengambil-alihan ini sebagai ‘satu kemenangan besar’ kepada Fall Guys.
Mediatonic menegaskan yang gameplay Fall Guys tidak akan berubah, dan misi mereka untuk membawa game ini ke lebih banyak platform akan tetap diteruskan. Mereka menyatakan yang ia akan tetap boleh dibeli di Steam dan PlayStation Store, malah rancangan untuk membawanya ke Switch dan Xbox masih diteruskan.
Setiap musim, mereka akan terus menampilkan pelbagai kandungan, ciri-ciri, pusingan dan kostum baharu.
Adakah Fall Guys akan menjadi sebuah game percuma (free-to-play)? Mereka tidak mahu mengumumkan apa-apa mengenainya. Ini pastinya menjadi persoalan hangat memandangkan selepas Rocket League diambil-alih oleh Epic Games pada 2019, ia menjadi sebuah game percuma untuk semua platform yang ada.
Melalui bantuan kuasa penuh oleh Epic Games, kini mereka akan membawa Fall Guys ke satu tahap yang lebih tinggi, kata Mediatonic.


China Bikin Filem Tentang Kejohanan Game Battle Royale Macam PUBG, Ini Trailer Penuh Aksi

Sebuah filem yang dibikin oleh produksi China ini pastinya akan menarik ramai peminat genre mobile battle royale.
Berjudul ‘Biubiubiu’, ia menceritakan seseorang yang membina sebuah pasukan esports bersama rakan-rakan lamanya, memfokuskan penyertaan dalam kejohanan game battle royale yang sangat mirip dengan PUBG.
Daripada trailer yang korang boleh tonton di bawah, kita dapat lihat bagaimana kejohanan battle royale dianjurkan di pentas yang gah. Kemudian, kita dapat saksikan bagaimana apabila game dimainkan, kita dibawa masuk ke dalam dunia battle royale dengan aksi nyata yang amat menarik.
Menurut penganalisis industri, Daniel Ahmad, PUBG (PC) dan Peacekeeper Elite (mobile) merupakan game yang sangat popular di China, maka tidak mengejutkan kisah seperti ini diangkat ke menjadi sebuah filem.
Dicanang sebagai filem esports battle royale pertama, Biubiubiu akan mula ditayang di platform Youku, hanya untuk pasaran China.

So there is this new movie announced for the China market called 'Biubiubiu' which is billing itself as the first esports battle royale film. It's about a down and out streamer that forms an esports team with old friends with some custody battle drama thrown in for some reason pic.twitter.com/jn1lSU30AW— Daniel Ahmad (@ZhugeEX) July 24, 2021

Ok I found a better trailer. It's basically PUBG The Movie. pic.twitter.com/GF1veGewpg— Daniel Ahmad (@ZhugeEX) July 24, 2021


The Lost Legacy Mungkin Bukan Penamat Untuk Siri Uncharted, Naughty Dog Ada Idea Untuk Karakter Lain

Spoiler alert di bawah!

Sekiranya korang dah habiskan Uncharted 4: A Thief’s End, korang pasti sudah tahu bahawa ia adalah penghabisan untuk kisah panjang Nathan Drake. Tiada lagi Nathan Drake selepas ini dan beliau akan kekal menjadi sebuah nostalgia dan seorang hero ikonik yang akan kita kenang sampai bila-bila.
Malah, dalam Uncharted: The Lost Legacy yang akan dikeluarkan Ogos ini, Naughty Dog tidak akan menampilkan Nathan Drake walaupun sebagai cameo kerana tidak mahu mengacau penamat yang telah dibawakan ke dalam Uncharted 4. Oleh sebab itu, tiada nombor diletakkan dalam judul The Lost Legacy kerana ia tidak bersambung dengan kisah Nathan Drake.

Terbaru, dalam temuramah bersama Eurogamer, pengarah kreatif untuk The Lost Legacy, Shaun Escayg telah bercakap serba sedikit tentang masa depan siri Uncharted ini. Melihat kepada The Lost Legacy yang pertama kalinya menyajikan siri Uncharted tanpa diterajui oleh Nathan Drake, beliau telah ditanyakan adakah Uncharted akan meneruskan perjalanan tanpa karakter ikonik ini? Adakah ini adalah penamat kepada karakter-karakter dalam kisah ini? Ini jawapan beliau:
“Saya tidak katakan ia adalah penamat. Dunia mencuri ini luas. Terdapat sangat banyak karakter. Malah sebelum kami memutuskan untuk kisah ini (Chloe dan Nadine), kami telah mendalami Sullivan, kami mendalami Cutter, dan menggabungkan mereka berdua, memikirkan yang mana satu yang terbaik, yang mana akan ada konflik, perkembangan, sesuatu baru, sesuatu yang segar. Dan Chloe adalah karakter yang kerap menyerlah.
Tetapi untuk mengatakan dunia Uncharted sudah berakhir… Saya tidak fikirkan begitu.”
Ditanyakan pula tentang Sully secara spesifik, adakah karakter ini mempunyai kisahnya yang telah dikembangkan? Kata Escayg:
“Yeah… Kami telah mendalaminya, saya boleh katakan, hampir kesemua karakter dalam dunia itu dan kami ada kisah asas dan jalan cerita untuk dijelajahi bersama mereka. Tapi ini adalah yang kami pilih untuk dibawakan.
Setakat ini. (sambil ketawa) Setakat ini.”

Melalui apa yang telah dikatakan oleh Shaun Escayg ini, kita mungkin boleh berspekulasi bahawa Uncharted: The Lost Legacy ini adalah seperti medan ujian Naughty Dog untuk memutuskan sama ada perlukah mereka menyambung siri Uncharted tanpa kehadiran Nathan Drake. Sama ada The Lost Legacy mendapat sambutan ataupun tidak, mungkin itu adalah penanda aras kepada siri kegemaran ramai ini.
Sekiranya Naughty Dog memutuskan untuk membuat sebuah lagi spin-off Uncharted yang lain, apakah karakter lain yang korang rasakan sesuai untuk dibawakan? Adakah Elena Fisher (Elena Drake sekarang?), Cassie Drake? Atau mungkin Sully dan Sam? Kongsikan pendapat korang dengan kami di ruangan komen di bawah!

Uncharted: The Lost Legacy akan dilancarkan pada 22 Ogos 2017, eksklusif untuk PlayStation 4.
JomBaca: Masih Tak Puas Dengan Gameplay Uncharted: The Lost Legacy? Naughty Dog Beri Lagi 9 Minit Tambahan!


PUBG Adalah Game Ke-9 Yang Akan Dipertandingkan Dalam Malaysia Cyber Games 2018 [KEMASKINI]

Masa untuk bawa balik chicken dinner dari MCG 2018!

Sebelum ini, Malaysia Cyber Games 2018 telahpun diumumkan, mendedahkan lapan video game bakal dipertandingkan dalam kejohanan esport antara yang terbesar di Malaysia ini. Kami telah melaporkan bahawa sejumlah sembilan game akan dipertandingkan, tetapi hanya lapan senarai game sahaja diumumkan ketika itu.
Terbaru, pihak penganjur telah mendedahkan game ke-9 yang dinanti-nantikan itu adalah game yang paling hangat masakini, game yang baru sahaja mencecah 3 juta pemain serentak di Steam – PlayerUnknown’s Battlegrounds!
Slot untuk pertandingan PUBG adalah sangat terhad, iaitu hanya sebanyak 25 skuad (satu skuad memiliki 4 pemain). Sejumlah enam pusingan akan dimainkan, yang mana setiap satu kill akan mendapat 10 markah, serta setiap kedudukan yang diperoleh dalam setiap pusingan mempunyai markahnya yang tersendiri. Lagi lama skuad bertahan, lagi tinggi markah yang diperoleh.
Selepas enam pusingan berakhir, skuad yang mempunyai markah tertinggi akan dinobatkan sebagai juara.
Lebih menarik, ia hanya membenarkan pemain untuk menggunakan pandangan first-person (FPS), dan tidak boleh menggunakan third-person.
Buat masa ini, pihak penganjur masih belum mengumumkan hadiah kemenangan untuk pertandingan PUBG.
[KEMASKINI]: Pihak penganjur telah mengumumkan hadiah terkumpul yang menjadi rebutan para pemain PUBG di MCG 2018 adalah sebanyak RM40,000.

Sekiranya berminat, korang kena daftar dengan cepat sekarang kerana semasa artikel ini ditulis, kami menyemak sudah 19 skuad mendaftar. Korang boleh klik di sini untuk mendaftar.

Lapan game yang telah diumumkan sebelum ini adalah DotA 2, Counter Strike: Global Offensive, Mobile Legends: Bang Bang, Tekken 7, Street Fighter V, FIFA 18, Injustice 2, dan F1 2017. Nak tahu lebih lanjut tentang Malaysia Cyber Games 2018, kejohanan esport tempatan yang menawarkan hadiah terkumpul sebanyak RM300,000? Korang boleh baca di sini.


Trilogi GTA Remastered Dilaporkan Akan Dilancarkan Oktober Ini Untuk PC, PlayStation, Xbox, Switch, Mobile

Beberapa hari lalu, syarikat penerbitan gergasi, Take-Two Interactive telah mengesahkan terdapat tiga game klasik yang bakal dihidupkan semula, yang masih belum diumumkan, bakal dilancarkan pada tahun fiskal ini (April 2021 hingga Mac 2022).
Apabila berita itu mendapat perhatian, ramai sudah mula meneka-neka apakah tiga game tersebut. Koleksi game yang pernah diterbitkan Take-Two sememangnya cukup luas — antaranya Grand Theft Auto, BioShock, Red Dead, Bully, Borderlands, Civilization, Mafia, Max Payne, XCOM — maka sukar untuk kita jangkakan apakah tiga game tersebut.
Terkini, satu khabar angin kuat telah bertiup kencang mengatakan bahawa tiga game tersebut adalah trilogi GTA — iaitu Grand Theft Auto III, Grand Theft Auto Vice City, dan Grand Theft Auto San Andreas.
Laporan ini muncul daripada Kotaku, di mana laman itu mengatakan berita ini disampaikan dari tiga punca sumber berbeza yang cukup rapat dengan Rockstar Games, pembangun francais GTA.
Pembangunan ketiga-tiga game remastered GTA ini dikatakan telah memasuki fasa-fasa akhir, dan dijadualkan akan dilancarkan pada penghujung Oktober atau awal November tahun ini.
Apa yang paling menarik adalah bilangan platform pelancaran yang begitu menyeluruh. Kotaku menyatakan yang trilogi remastered ini akan keluar untuk PS4, PS5, Xbox One, Xbox Series X/S, Switch, PC, Stadia, dan peranti mobile.
Trilogi ini pada asalnya dikhabarkan akan dipakejkan sekali ke dalam pembelian GTA V untuk konsol generasi terkini (PS5, Xbox Series) yang akan dilancarkan pada September ini, namun disebabkan kerja-kerja yang perlahan kerana penularan wabak COVID-19, maka versi remastered ini terpaksa ditunda dan dijual secara berasingan.
Ketiga-tiga game ini dilaporkan dibangunkan dalam Unreal Engine, dan ia dikatakan akan menyulamkan grafik yang lama dengan baharu. Misalnya, UI akan dikemaskini namun masih tetap mengekalkan aura zaman PS2.
Ura-ura tentang versi remastered untuk game-game GTA era PS2 sememangnya sudah sekian lama berlegar, lebih-lebih lagi apabila baru-baru ini Take-Two telah mengarahkan untuk menutup mod-mod yang berkaitan game-game klasik GTA yang dicipta oleh peminat.
Lebih menarik, laporan ini turut menyatakan yang Rockstar ada merancang untuk membikin versi remastered untuk game pertama Red Dead Redemption, namun semuanya bergantung kepada sambutan dan jualan trilogi remastered GTA ini.
Apa-apa pun, seperti biasa, selagi berita seumpama ini belum disahkan secara rasmi, jangan terlalu berharap. Sama-sama kita nantikan sebarang pengumuman daripada Rockstar.


Selamat Hari Jadi Ke-127 Nintendo!

Nintendo sebenarnya lebih tua daripada PlayStation dan Xbox!

Nintendo “dilahirkan” pada 23 September 1889, di mana pada ketika itu ianya bermula sebagai sebuah syarikat yang menghasilkan kad permainan hanafuda. Pada waktu ini, permainan kad hanafuda merupakan kegilaan ramai. Pada tahun 1963, Nintendo mempunyai pelbagai anak syarikat dari pelbagai industri lain termasuklah industri teksi.
Pada tahun 1970an, Nintendo mula membangunkan syarikat mereka menjadi syarikat permainan video yang kita kenali sekarang. Pada ketika inilah, Nintendo telah menjadi salah satu syarikat permainan video paling berpengaruh dalam industri ini, dan merupakan syarikat ketiga paling berharga dan bernilai buat negara Jepun.
Nintendo telah menghasilkan banyak karakter dan game yang ikonik seperti Mario, The Legend of Zelda, Metroid dan memiliki The Pokemon Company.

Sehingga sekarang, Nintendo masih lagi mempunyai pengaruh yang sangat kuat dalam arena dunia permainan video walaupun menerima banyak saingan hebat dari pelbagai pihak. Seperti yang kita tahu, Nintendo sedang dalam persiapan untuk mengeluarkan console terbaru mereka yang dikod-namakan sebagai NX pada tahun hadapan. Ramai yang berkata NX bakal mengubah dunia console dengan menjadi sebuah console yang lain daripada yang lain.
Presiden Nintendo sekarang, Tatsumi Kimishima-san
Kami di Jomgaming sangat ternanti-nantikan console terbaru dari Nintendo ini. Selamat Hari Jadi yang ke-127 Nintendo! Terima kasih kerana banyak memberikan kami kenangan-kenangan terindah!


Semua Games Yang Diterbitkan Microsoft Akan Menyokong Xbox Play Anywhere

Dengan harga pembelian sebuah game, anda akan memainkannya di dua platform berbeza, Xbox One dan PC!

Microsoft telah mengumumkan bahawa kesemua games yang akan diterbitkan oleh mereka akan tersedia untuk dimainkan dalam program Xbox Play Anywhere.
Dalam blog post Windows, naib presiden korporat, Yusuf Mehdi menyatakan, “setiap game baru yang diterbitkan oleh Microsoft Studios akan menyokong Xbox Play Anywhere dan akan mudah untuk didapati di Windows Store.”
Xbox Play Anywhere, program baru berbayar yang secara automatik memberikan anda games versi PC apabila anda membelinya di Xbox atau games versi Xbox apabila anda membelinya di PC.
Xbox Play Anywhere akan dilancarkan pada 13 September 2016.


Jom Tonton 7 Video Baru Cyberpunk 2077 – Porsche, Balik Tabir Keanu Reeves, Pembikinan Audio Dan Banyak Lagi

Semalam, CD Projek Red telah mengadakan episod keempat Night City Wire — satu siri video yang berkongsikan pelbagai info lanjut tentang game open-world futuristik akan datang, Cyberpunk 2077.
Bermacam pendedahan dikongsikan, antaranya kerjasama bersama Porsche, di sebalik tabir pembikinan trailer bersama Keanu Reeves, pembikinan audio, dan banyak lagi.
Jom layan:

Cyberpunk 2077 akan dilancarkan pada 19 November ini untuk PC, PS4, Xbox One, dan Stadia. Versi penambahbaikan untuk PS5 dan Xbox Series X akan dilancarkan pada tahun hadapan.


Tonton Video Gameplay Dragon Ball FighterZ Selama 50 Minit Yang Penuh Mendebarkan!

Game dari Bandai Namco, Dragon Ball FighterZ sedang boleh dimainkan di EVO 2017 dan banyak gameplay game fighting telah dimuatnaik, antaranya gameplay Dragon Ball FighterZ.

Video demo gameplay itu memaparkan beberapa karakter seperti Goku, Gohan, Vegeta, Cell, Majin Buu dan Frieza.
Dragon Ball FighterZ menampilkan pertempuran 3v3 dan akan hadir dengan lebih banyak watak hero yang lahir dari pencipta Akira Toriyama.
Dragon Ball FighterZ akan hadir pada awal tahun 2018 untuk PS4, Xbox One dan PC.
JomBaca: Nak Tahu Macam Mana Nak Main Dragon Ball FighterZ? Ini Ada Video Tutorialnya!


Shadow Of The Colossus – Versi Remake Bagi PlayStation 4 Diumumkan

Semasa sidang media Sony di E3 2017, syarikat itu telah mengumumkan versi remake (atau remastered). Shadow Of The Colossus, sebuah video game pengembaraan untuk konsol PS2 kini berada dalam pembikinan untuk versi PS4. Ia dijadualkan akan dilancarkan pada tahun 2018.

Ia diumumkan dengan memaparkan trailer gameplay yang indah dan juga menunjukkan visualnya telah banyak berubah sejak era PS2. Terdapat banyak penambahbaikan dari segi grafik dan persembahan yang dilakukan.
Tapi semua yang korang ingat dari game ini masih lagi ada seperti Colossi, penerokaan, Wander, kuda bernama Argo. Tapi selepas korang bermain versi ini, korang mungkin tidak akan boleh kembali ke game asalnya disebabkan perubahan ketara yang ditampilkan. Sony tidak mengatakan apa-apa mengenai remake ini, jadi kita tidak tahu berapa banyak perubahan yang dilakukan.
Ia berada dalam pembikinan oleh Bluepoint Games, studio yang sebelum ini menghasilkan Uncharted: The Nathan Drake Collection. Ini bukan kali pertama Shadow Of The Colossus menerima penambahbaikan. Versi kemaskini yang dahulu pernah dikeluarkan untuk PS3 pada tahun 2011.


Jom Tengok Pembaharuan Dan Screenshots Terbaru Update 4.00 PS4 Yang Kelihatan Lebih Kemas

Sony akan melancarkan update besar baru untuk system software PlayStation 4 tidak lama lagi. Apa pembaharuan yang ada?

Semalam, Sony telah berkongsi secara terperinci mengenai Update 4.00 yang akan ditampilkan untuk PS4 kelak. Antara pembaharuan yang bakal mereka bawakan adalah:

User interface yang serba baru seperti system background dan tab What’s New.
Quick Menu yang dikecilkan saiznya membuatkan ia kelihatan lebih kemas, ringkas dan tidak menutup keseluruhan skrin. Ia juga bakal membolehkan para pemain untuk customize senarai Quick Menu, yang mana ia memberikan pemain pilihan, apakah settings yang sentiasa mereka gunakan.
Share Menu yang juga menerima pembaharuan seperti Quick Menu – iaitu saiz yang lebih kecil, seterusnya membuatkan perkongsian video dan screenshots ke laman sosial akan bertambah mudah.
Memuat naik video ke Twitter dengan durasi 140 saat (sebelum ini hanya 10 saat sahaja).
Pengenalan Folders dan pengubahsuaian Library yang lebih memudahkan para pemain.
Pemain akan boleh melihat senarai Trophy secara offline.
Pembaharuan dalam rekaan Profile para pemain.

Berikut adalah beberapa screenshots yang telah dikongsi oleh Sony, memaparkan beberapa pembaharuan yang bakal disajikan:

Anda boleh baca mengenai Update 4.00 ini dengan lebih lanjut melalui blog post PlayStation di sini.
Buat masa ini, Sony belum mengumumkan lagi tarikh system update ini akan dilancarkan.
[KEMASKINI]:
Sony telah mendedahkan bahawa terdapat beberapa features yang akan dilancarkan dalam Update 4.00 ini yang tidak dimasukkan ke dalam versi beta tempoh hari. Antara features utamanya adalah yang berkaitan dengan PlayStation 4 Pro, update HDR untuk semua versi PS4 dan feature untuk memindahkan data dari PS4 lama ke PS4 baru dengan menggunakan kabel ethernet.
Anda boleh baca kesemua update terbaru ini di sini.
System Update 4.00 ini telah boleh dimuat turun sekarang, dengan saiz sebesar 312 MB.


Rocket League Bakal Hadir Dengan Disk Fizikal!

Populariti game bola sepak-kereta ini bakal melangkah ke satu tahap yang lebih tinggi dengan pengumuman disk fizikal.

Pihak Psyonix telah mengumumkan bahawa mereka akan membawakan game indie kegilaan ramai ini ke rak-rak di kedai game melalui pengeluaran disk fizikal.
Pengumuman itu pertama kali dibuat oleh wakil pihak Psyonix, Jeremy Dunham dalam livestream yang dilakukan bersama Colin dan Greg dalam channel Twitch mereka. Kemudian, mereka mengumumkannya dalam Facebook page.
Pihak Psyonix telah menjawab komen di Facebook page tersebut yang menanyakan mengapa mereka harus membeli versi disk fizikal tersebut sedangkan mereka sudah memilikinya secara digital, dengan mengatakan “We’ll make sure the retail version is special. Stay tuned for more details!”
Berdasarkan jawapan tersebut, kami menjangkakan bahawa versi disk fizikal kelak bakal menyediakan beberapa (atau mungkin semua) DLC yang telah dikeluarkan sebelum ini. Melalui ini, pemain akan lebih tertarik untuk mendapatkan game versi ini, dan seterusnya melakukan koleksi peribadi untuk game ini.
Dunham juga mengesahkan bahawa versi fizikal disk ini bakal dikeluarkan di platform-platform yang telah dikeluarkan versi digitalnya kini – iaitu PC, PS4 dan Xbox One.
Dalam post Facebook tersebut juga, pihak Psyonix ada menyatakan game ini bakal dikeluarkan di platform Macintosh tidak lama lagi, seperti yang telah mereka umumkan sebelum ini.
Adakah versi disk fizikal untuk Rocket League ini adalah berita yang anda nanti-nantikan selama ini? Kongsikan dengan kami.

JomBaca: Rocket League: DLC BatMobile Akan Datang 8 Mac Ini!


ESL One Genting 2017: Fnatic, WG.Unity Tersingkir! Virtus.pro, Wings Gaming Mara Ke Semifinal!

Semalam kekecewaan melanda peminat DotA 2 Malaysia pada hari kedua di ESL One Genting 2017.

Brackets Group A. Sumber
Brackets Group A. Sumber
Wakil Malaysia Tumpas Di Hari Kedua ESL One Genting!

Pasukan Fnatic terpaksa mengundurkan diri daripada ESL One Genting selepas dikalahkan Team NP pada pusingan kedua Losers Bracket Group A yang bermula awal pagi semalam.

GG WP @NPDotA! Unfortunately our Dota 2 team has been eliminated from #ESLOne Genting. #AlwaysFnatic pic.twitter.com/R1wTTFiVQv
— FNATIC (@FNATIC) January 7, 2017
Dalam perlawanan tersebut, Fnatic kalah di pusingan pertama lalu bangkit garang di pusingan kedua. Kelihatan seperti Fnatic menemui rentak permainan tetapi akhirnya Team NP membuktikan mereka lebih handal mencari kelemahan sinergi pasukan Fnatic yang masih rapuh lalu muncul juara di pusingan kedua.
Umum mengetahui bahawa Fnatic baru sahaja membentuk roster yang baru dan masih mencari-cari chemistry sesama mereka. JomGaming mengharapkan Fnatic kembali bangkit dengan lebih gagah di masa hadapan!

Di Losers Bracket Group B semalam pula, pasukan WarriorsGaming.Unity memberikan saingan sengit kepada Execration sehingga seri 1-1 pada pusingan kedua. Bagaimanapun, Execration tidak gentar dan terus mengasak dan membaca permainan pasukan WG.Unity sehingga akhirnya memenangi pusingan ketiga.
Virtus.pro dan Wings Gaming Memenangi Perlawanan Penentuan Kumpulan Masing-Masing!

Execration dan Team NP terus mara di Losers Bracket Group masing-masing dan bertarung di dalam perlawanan berikutnya. Team NP bertemu Virtus.pro dan Execration bertemu Wings Gaming di dalam perlawanan yang menyaksikan dominasi dari Virtus.pro dan Wings Gaming!
Virtus.pro 2-0 Team NP
Wings Gaming 2-0 Execration
Hari Ketiga Di ESL One Genting 2017!

Hari ini, 8 Januari 2017 di Hari Ketiga ESL One Genting, kita akan menyaksikan pertemuan Digital Chaos bertemu Virtus.pro dan Newbee bertemu Wings Gaming.
10:30 MYT: Winners B vs. Second A (Bo3) Digital Chaos vs Virtus.pro
14:10 MYT: Winners A vs. Second B (Bo3) Newbee vs Wings Gaming
18:00 MYT: Grand Finals (Bo5)

Korang juga boleh menyaksikan livestream ESL One Genting di saluran-saluran alternatif yang lain. Untuk album gambar ESL One Genting bersama JomGaming, silalah klik link album gambar di sini.


Story Expansion Untuk Doom Eternal, The Ancient Gods: Part One Akan Dikeluarkan Pada Oktober

Trailer untuk DLC baharu untuk Doom Eternal telah dipaparkan semasa Opening Night Live tengah malam tadi.
The Ancient Gods: Part One merupakan expansion terbesar untuk Doom Eternal. Expansion itu akan boleh didapati pada 20 oktober ini.

Doom Slayer yang telah mengalahkan Khan Maykr telah menyebabkan ketidakseimbangan kuasa yang boleh mengancam seluruh makhluk alam semesta. Dengan bantuan seorang kawan, Doom Slayer bertarung sehingga ke Urdak dan bakal menentukan nasib alam semesta sekali lagi.
The Ancient Gods: Part One juga hadir dengan Year One Pass yang boleh didapati dengan pembelian secara digital dan sebagai sebahagian daripada Deluxe Edition.


Bloodstained: Ritual of the Night: Boleh Beli or Boleh Blah!?

Bloodstained: Ritual of the Night adalah game terbaru bergenre Metroidvania untuk tahun 2019. Ia boleh dikatakan siri ‘spiritual successor’ kepada siri popular, Castlevania. Ia juga diasaskan oleh Koji Igarashi yang mana terkenal dengan producer Castlevania: Symphony of the Night sehingga ke Order of Ecclessia. Koji Igarashi keluar dari Konami tahun 2014 kerana dia tidak suka dengan hala tuju syarikat Konami pada masa kini.

Bloodstained: Ritual of the Night menceritakan tentang Miriam, seorang anak yatim diambil oleh para Alchemist untuk membuat satu eksperimen untuk meletakan satu kuasa dalam tubuh dia yang dipanggil “shards” untuk membolehkan mengunakan kuasa luar biasa yang digelar “Shardbinder” tetapi ada balasannya — setiap penggunaan kuasa tu lama-kelamaan tuan badan sendiri akan menjadi kristal di seluruh tubuh.
Disebabkan itu, Miriam mencari balik para Alchemist tersebut untuk mengetahui lebih lanjut tentang perkara dan terjumpa lagi seorang “Shardbinder” bernama Gebel tetapi bezanya dengan Miriam adalah Gebel dikawal oleh demon bernama Gremory dmana rancangan beliau adalah untuk menubuhkan kubu untuk menakhluk atas Bumi ini. Seperti biasa, Miriam beraksi untuk menghentikan rancangan mereka daripada terlaksana.

Bloodstained: Ritual of the Night mengamalkan sistem exploration 2.5D dimana pemain mengawal watak dengan gerakan 2D tetapi graphic dikekalkan dengan 3D. Dalam pengembaraan pemain akan mencari item, belasah demons (musuh dalam game ini), beserta menyelesaikan beberapa puzzle yang terdapat dalam game ini.
GAME CANTIK TERAMAT, MAIN DENGAN PENUH SMOOTH

Ya, Bloodstained: Ritual of the Night mengamalkan graphic campuran 3D beserta lukisan tangan dan hasilnya memang CUN MELECUN! Dengan grafik yang teramat cantik ini, tambahan pula dengan frame-rate yang sentiasa locked di 60fps, 99 peratus setiap masa, anda pasti seronok bermain Bloodstained: Ritual of the Night.
Ini juga mempengaruhi dari segi gameplay di mana anda boleh nampak watak memakai aksesori yang timbul di skrin, rupa musuh yang pelbagai saiz dan variasi, dan tidak lupa bentuk serangan seperti api, air, elektrik, asap dengan jelas sekali. GUARANTEE anda akan screenshot setiap kali masuk level baru dan juga dan share di laman sosial.
MUZIK DIA, MENUSUK KALBU

Bagi pemain yang pernah bermain siri Castlevania terdahulu, satu trademark yang orang ingat tentang siri tersebut adalah muzic. Bloodstained: Ritual of the Night tidak terlepas dalam aspek ini. Terus terang, ada beberapa orang bermain siri ini semata-mata untuk dengar muziknya sahaja. Ia disebabkan komposer game ini adalah sama dalam siri Castlevania, Michiru Yamane. Muzik dari Bloodstained: Ritual of the Night mempunyai pelbagai jenis genre muzik dalam game ini seperti rock, jazz, organ, piano, malah berbentuk orkestra pun ada dibawa masuk.
Setiap muzik dipasangkan mengikut level mana pemain duduk, situasi macam jumpa boss, tempat jual beli dan buat barang, dan macam-macam lagi dan ianya mengimplementasi dengan cukup baik. Penulis pasti mesti ada orang yang hanya duduk di satu level itu saja semata-mata untuk mendengar muziknya.
BANYAK BENDA BOLEH BUAT. APA KORANG NAK BUAT LANTAK LAH

Seperti genre Metroidvania yang lain, Bloodstained: Ritual of the Night menggalakkan pemain meneroka setiap tempat yang ada dalam game ini dan bereksperimen sendiri macam nama untuk menempuh cabaran. Sebagai contoh, dalam perjalanan anda tiba-tiba ada terjumpa platform yang anda tidak boleh capai dengan cara biasa, itu menunjukkan bahawa anda perlukan abiliti atau item untuk capai platform tersebut atau mencari jalan lain sehingga anda jumpa jalan untuk capai platform tersebut. Seperti biasa untuk game macam ini, game ini tidak memberi klu secara direct.
BOLEH MAKE-UP

Bloodstained: Ritual of the Night mengamalkan make-up di mana ianya ada kesan dalam gameplay anda. Setiap aksesori yang terjumpa dalam game tu boleh dipakai dan akan dipaparkan dalam game. Disebabkan ada aksesori yang ‘wajib’ dipakai untuk melepaskan sesetengah halangan, anda boleh melihat efek tersebut dalam game. Sekaligus memberikan pemain membuat ‘waifu’ dalam game ini.
PEPIJAT OH PEPIJAT

Seperti biasa pepijat memang tidak lari dalam semua game yang ada dalam pasaran. Tapi malangnya Bloodstained: Ritual of the Night terjebak dengan isu ini dan ianya adalah isu yang korang tidak patut pandang remeh temeh. Bagi orang yang beli game ini secara fizikal, anda perlulah mengemaskini game itu terlebih dahulu sebelum bermulanya main game ini.
Ini kerana jika anda main sebelum update dan load balik game itu dengan patch baru, anda akan mengalami situasi ‘game-breaking glitch’ di mana anda tidak boleh maju ke hadapan sebab ada item yang terdapat dalam treasure chest yang penting dalam game tidak boleh diakses (Penulis kena restart balik dari mula dengan glitch ini. 6 JAM HILANG MACAM TU OI!).
GIT GUD. GAME INI TIDAK DISUAP SENDIRI

Bagi pemain yang baru kenal dengan siri ini, pemain ingin mengumumkan bahawa Bloodstained: Ritual of the Night bukan jenis game main suap setiap benda. Anda kalah boss banyak kali berturut-turut? Tidak tahu macam mana nak cari kelemahan musuh itu? Nak pakai cheat code? Maaf ya game ini tidak ditawarkan macam itu dan anda perlulah GIT GUD untuk melepaskan boss itu.
Tambahan pula untuk eksplorasi, game ini tidak memberi hint secara direct untuk pergi ke misi seterusnya. Jika anda terlepas pandang atau tidak menumpukan apa yang terjadi dalam game sepenuhnya, anda kenalah mencari sendiri sampai jumpa benda yang anda hendak cari itu atau mencari ‘archives’ dalam in game dan kalau la terdesak sangat tidak jumpa apa yang perlu anda buat, di internet.
Keputusan – BOLEH BELI or BOLEH BLAH!?
Bagi korang yang teringin bermain bergenre Metroidvania yang tulen di era moden ini, tidak perlu cakap banyak, anda jumpa game ini terus beli. Jangan banyak tanya. Untuk bukan peminat siri ini dan teringin bermain game genre 2-D action RPG untuk mengisi masa lapang dalam game katalog anda, Bloodstained: Ritual of the Night juga adalah sesuai untuk anda mencari kehendak citarasa anda.
Bagi orang millenials yang ingin merasa game stail zaman old-school pada zaman era moden ini, Bloodstained: Ritual of the Night juga adalah pilihan bijak untuk orang yang ingin merasa macam mana game zaman era dahulukala.
NOTA TAMBAHAN * Untuk pengetahuan korang, reviu ini adalah berdasarkan versi PS4, Xbox One, dan PC. Bagi yang anda pernah dengar berita dari luar, versi Nintendo Switch adalah berlainan dengan versi PS4, Xbox One, dan PC kerana pengalaman di versi Nintendo Switch mempunyai isu tersendiri yang tiada di platform lain.
+ Akhirnya ‘Castlevania’ yang sebenar dalam era moden
+ Grafik dan efek dia CANTIK MERECIK
+ Game berjalan dalam 60fps setiap masa
+ MUZIC DIA, MENUSUK KALBU
+ Pelbagai senjata yang ada dalam game ini, memberikan playstyle tersendiri dan unik
+ Halangan yang boleh tahan mencabar
– Ada GAME-BREAKING glitch
– Informasi yang ditawarkan dalam game ini terlalu kriptik
– Tiada element suap setiap benda, pendeknya. GIT GUD.


Filem Animasi Street Fighter Sedang Disiapkan Oleh Seorang Peminat

Ya, dia berseorangan sahaja.

Projek filem animasi pendek ini sedang disiapkan oleh Paul “OtaKing” Johnson dan dijangka mempunyai playtime sepanjang 20 minit. Ianya juga telah menggunakan gaya lukisan filem animasi filem Street Fighter II: The Animated Movie yang diterbitkan pada tahun 1994.
Berikut adalah sedikit demo bagi filem animasi ini.

Jika korang ingin menyumbang dan membantu OtaKing menyiapkan filem animasi Street Fighter ini, boleh salurkan bantuan melalui Patreon.

Paul “OtaKing” Johnson juga pernah menyiapkan pelbagai projek animasi berseorangan diri yang melibatkan tribute kepada arked dan Star Wars.
Saksikan projek-projek beliau dibawah.


Photo Mode Untuk God of War Diperlihatkan, Bakal Tiba Dalam Kemaskini Akan Datang

Kratos dan Atreus boleh wefie.

The Last of Us Remastered, Uncharted 4, dan Horizon Zero Dawn adalah game-game eksklusif PS4 yang mempunyai Photo Mode. Pastinya kehadiran fungsi ini ke dalam God of War tidak mengejutkan.
Dalam livestream pelancaran God of War, Sony telah memperlihatkan Photo Mode untuk game ini yang bakal tiba dalam kemaskini akan datang selepas pelancaran. Bila ia akan dikeluarkan untuk para pemain, masih belum didedahkan.
Dalam video yang sempat dirakam oleh DualShockers di bawah, pihak Sony Santa Monica menunjukkan beberapa fungsi yang boleh digunakan dalam mode ini. Antara yang lucu adalah menukar ekspresi muka Kratos kepada yang lebih ceria.

Dalam dunia yang luas dan indah serta pengembaraan yang panjang antara Kratos dan Atreus, seperti yang telah kami sebutkan dalam review, pastinya Photo Mode ini sesuatu yang sangat seronok untuk dimainkan.


Karnival Usahawan Belia Pantai Timur: Pertandingan PES 2017 Lumayan Dan Pelbagai Acara Menyeronokkan!

Mana geng-geng belia Pantai Timur? Jom meriahkan karnival ini – aktiviti untuk gamers juga bermacam-macam!

Pada 27 hingga 30 Oktober 2016 ini, Kerajaan Negeri Terengganu bakal mengadakan Karnival Usahawan Belia Pantai Timur, sebuah karnival yang pastinya menjanjikan pelbagai acara dan aktiviti yang menyeronokkan. Karnival ini akan berlangsung di Stadium Tertutup dan Perkarangan Kompleks Sukan Negeri Terengganu.
Antara 200 tapak jualan dan pameran yang bakal menjadi tarikan para pengunjung nanti adalah foodtruck, supaa doopa, memanah tradisional, santai bersama Ali XPDC, stunt show, futsal padang, bola jaring, simulator racing car dan banyak lagi!
Berikut adalah jadual yang perlu anda tahu untuk menyertai aktiviti-aktiviti yang diingini:

Berikut pula adalah info tambahan bergambar bagi acara-acara utama yang bakal menghiasi karnival ini nanti:
[su_custom_gallery source=”media: 22052,22051,22050,22045,22046,22048,22049,22044″ title=”never”]
Namun, bagi pembaca JomGaming dan gamers di luar sana, tarikan paling utama pastinya adalah Pertandingan PES 2017 anjuran KuppyStation dan Gamerster Dungun yang menawarkan hadiah terkumpul sebanyak RM6,000! Berikut adalah senarai hadiah ditawarkan yang bakal menjadi rebutan 256 pemain:

Juara: RM3,000
Naib Juara: RM1,500
Tempat Ketiga: RM1,000
Tempat Keempat: RM500

Mengapa anda perlu memasuki Pertandingan PES 2017 ini? Ia telah disahkan oleh PES League Malaysia, dan sekiranya anda berjaya meloloskan diri ke peringkat 8 pemain terbaik, mata ranking untuk pesleague.my akan berjaya diperoleh. Ketahui lebih lanjut mengenai sistem ranking ini lagi di sini.
Apa tunggu lagi? Jom daftar pertandingan ini di sini, ataupun boleh hubungi Kymie di talian 012-774-1474, atau Fairuz Mohammad di talian 019-664 7076.
Jumpa anda di sana!


Roller Champions Dilancarkan 25 Mei, Saksikan Trailer Gameplay, Sinematik Terbaru

Ubisoft akhirnya telah mengumumkan tarikh pelancaran untuk game sukan mereka yang agak sekian lama menyepi.
Roller Champions akan dilancarkan pada 25 Mei ini untuk PC, PS4, PS5, Xbox One dan Xbox Series. Untuk Nintendo Switch pula, ia akan dilancarkan pada suatu tarikh yang masih belum diumumkan.
Dua video trailer baharu telah dikeluarkan. Trailer pertama adalah trailer sinematik, manakala trailer kedua pula adalah trailer gameplay yang menjelaskan serba sedikit peraturan dan skil asas game ini.

Game yang boleh dimainkan secara percuma (free-to-play) ini membawakan gameplay kompetitif multiplayer 3-lawan-3. Dalam gelanggang bulat seumpama trek berbasikal, para pemain perlu merebut bola dan membalingnya ke dalam gegelung.
Bilangan mata yang diperoleh apabila memasukkan bola ke dalam gegelung itu bergantung kepada bilangan pusingan yang berjaya dibuat di gelanggang bulatan sebelum bola dijaringkan. 1 pusingan = 1 mata: 2 pusingan = 3 mata; 3 pusingan = 5 mata.
Pasukan yang mengumpulkan 5 mata terlebih dulu akan dikira pemenang. Dalam tempoh itu, kedua-dua pasukan akan cuba bersaing antara satu sama lain untuk menghalang pihak lawan dengan bentesan-bentesan keras.
Roller Champions akan menampilkan mode perlawanan seperti Quich Match, Ranked, Custom, Practice, dan mode-mode waktu terhad.
Game ini juga akan menawarkan Roller Pass, iaitu season pass seumpama game-game percuma lain dengan tahap premium dan percuma.


Starfield Adalah “Game Generasi Seterusnya” Oleh Bethesda, Guna Latar Belakang Sci-Fi

Dalam sidang media Bethesda di E3 2018, mereka telah mengumumkan sebuah game yang sedang dalam pembangunan, digelar Starfield.

Ia merupakan sebuah game yang dicipta dengan universe serba baru, bergenre RPG dengan latar belakang sci-fi.
Apa yang paling menarik tentang pengumuman ini adalah Bethesda mengatakan yang game ini adalah game untuk “generasi seterusnya”. Mungkinkah mereka sudah mula membangunkan game untuk PS5 dan Xbox seterusnya?
Korang boleh saksikan trailer acah untuk Starfield di bawah:


Video Gameplay Battlefield Mobile Mula Tertiris, Saksikannya Di Sini

Seperti yang telah kami laporkan sebelum ini, sesi beta untuk Battlefield Mobile akan mula diberikan kepada para pemain Android di Indonesia dan Filipina terlebih dulu.
Kini, beberapa video gameplay serta skrin progression untuk game shooter itu sudah mula dikongsikan oleh sesetengah pemain di Reddit yang sudah mula mencubanya.
Korang bolah saksikannya di bawah, memperlihatkan gameplay salah satu map paling popular dalam Battlefield 3, iaitu Grand Bazaar dalam mode Conquest.

Battlefield Mobile merupakan sebuah game percuma (free-to-play) di mana item-item yang dijual dalam game itu kelak hanyalah bersifat kosmetik. Ia juga merupakan satu versi khas yang berbeza daripada versi PC dan konsol.
Amacam? Apa reaksi korang untuk Battlefield Mobile selepas melihat gameplay pertamanya? Kongsikannya di ruangan komen.
Terima kasih, MP1ST.


Review Seminit: Figment 2: Creed Valley!

Terima kasih kepada 4Divinity dan Bedtime Digital Games kerana menyedia versi digital (Steam) game ini kepada kami.

        View this post on Instagram            A post shared by JomGaming (@jomgaming)


Battlefield: BC2, Battlefield 3, Dragon Age: Origins Tersenarai Dalam Game Xbox One Backwards Compatibility

Berita baik kepada pemilik Xbox One yang dapat bermain pelbagai game Xbox 360 kegemaran anda di Xbox One.

Kami sudah pun mendedahkan senarai game Xbox 360 yang menggunakan fungsi Backward Compability dari Microsoft. Anda boleh menikmati lebih daripada 300 game dalam senarai tersebut. Sebelum ini, game seperti BioShock, Bully, Catherine dan Raskulls juga tersenarai.
Berikut adalah senarai game Xbox One Backwards Compatibility (sehingga ke 12 Januari, 2017)
Game baru yang tersenarai akan di-bold dan ditanda *

A Kingdom for Keflings
A World of Keflings
Aegis Wing
Age of Booty
Alan Wake
Alan Wake’s American Nightmare
Alien Hominid HD
Altered Beast
Anomaly Warzone Earth
Arkanoid Live
Assassin’s Creed
Assassin’s Creed II
Asteroids & Deluxe
AstroPop
Aqua
Babel Rising
Banjo Kazooie: Nuts n Bolts
Banjo Tooie
Banjo Kazooie
*Battlefield: Bad Company 2 (tersenarai pada 10 Januari, 2017)
*Battlefield 3 (tersenarai pada 10 Januari, 2017)
BattleBlock Theater
Battlestations: Midway
Bayonetta
*Beat’n Groovy (tersenarai pada 10 Januari, 2017)
Bejeweled 2
Bejeweled 3
Bellator: MMA Onslaught
Beyond Good & Evil HD
Bionic Commando Rearmed 2
BioShock
BioShock 2
BioShock Infinite
Bloodforge
Blood Knights
Blood of the Werewolf
BloodRayne: Betrayal
Blue Dragon
Bomberman Live: Battlefest
Boom Boom Rocket
Borderlands
Bound by Flame
Braid
Brain Challenge
Bully: Scholarship Edition
Burnout Paradise
Call of Duty 2
Call of Duty 3
Call of Duty: Black Ops
Call of Duty: World at War
Call of Juarez Gunslinger
Capcom Arcade Cabinet
Carcassonne
Castle Crashers
Castlestorm
Castlevania: Symphony of the Night
Catherine
The Cave
Centipede & Millipede
Clannad
Comic Jumper
Comix Zone
Condemned
Counter-Strike: Global Offensive
Crazy Taxi
Crystal Quest
Crystal Defenders
Dark Souls
Dark Void
de Blob 2
Dead Space
Dead Space Ignition
Deadliest Warrior: Legends
Deathspank: Thongs of Virtue
Defense Grid
Deus Ex: Human Revolution
Deus Ex: Human Revolution Director’s Cut
Dig Dug
Dirt 3
Dirt Showdown
Discs of Tron
Disney Castle of Illusion Starring Mickey Mouse
Domino Master
Doom
Doom II
Doom 3: BFG Edition
Doritos Crash Course
Double Dragon: Neon
*Dragon Age: Origins (tersenarai pada 10 Januari, 2017)
Dragon’s Lair
DuckTales Remastered
Duke Nukem: Manhattan Project
Dungeons & Dragons: Chronicles of Mystara
Dungeon Siege III
E4: Every Extend Extra Extreme
Earthworm Jim HD
Eat Lead: The Return of Matt Hazard
The Elder Scrolls IV: Oblivion
Encleverment Experiment
Escape Dead Island
Fable II
Fable III
Faery: Legends of Avalon
Fallout 3
Fallout: New Vegas
Far Cry 3 Blood Dragon
Feeding Frenzy
Feeding Frenzy 2
Final Fight: Double Impact
Flashback
Flock
Forza Horizon
Fret Nice
Frogger
Frogger 2
FunTown Mahjong
Galaga
Galaga Legions
Galaga Legions DX
Garou: Mark of the Wolves
Gatling Gears
Gears of War
Gears of War 2
Gears of War 3
Gears of War: Judgment
Geometry Wars: Retro Evolved
*Ghostbusters (tersenarai pada 10 Januari, 2017)
Ghostbusters: Sanctum of Slime
Golden Axe
Go! Go! Break Steady
Grid 2
Gripshift
Guardian Heroes
Gunstar Heroes
Guwange
Half-Minute Hero: Super Mega Neo Climax
Halo: Reach
Halo: Spartan Assault
Halo Wars
Hardwood Backgammon
Hardwood Hearts
Hardwood Spades
Haunted House
Heavy Weapon
Hexic 2
Hexic HD
Hydro Thunder
I Am Alive
Ikaruga
Injustice: Gods Among Us + disc-only Ultimate Edition
Interpol: The Trail of Dr. Chaos
Iron Brigade
Jeremy McGrath’s Offroad
Jet Set Radio
Jetpac Refuelled
Joe Danger Special Edition
Joe Danger 2: The Movie
Joust
Joy Ride Turbo
Jurassic Park: The Game
Just Cause 2
Kameo
Kane & Lynch 2
Killer Is Dead
The King of Fighters ’98
Lazy Raiders
Left 4 Dead
Left 4 Dead 2
Lego Batman
Lego Pirates of the Caribbean: The Video Game
Lego Star Wars: The Complete Saga
Limbo
Lode Runner
Lost Odyssey
Lumines Live!
Magic: The Gathering 2012
Mars: War Logs
Mass Effect
Mass Effect 2
Mass Effect 3
The Maw
Medal of Honor: Airborne
*Mega Man 9 (tersenarai pada 12 Januari, 2017)
*Mega Man 10 (tersenarai pada 12 Januari, 2017)
Metal Slug 3
Metal Slug XX
Might & Magic Clash of Heroes
Military Madness
Mirror’s Edge
Missile Command
Monaco: What’s Yours Is Mine
Monday Night Combat
Monkey Island: SE
Monkey Island 2: SE
Motocross Madness
Ms. Splosion Man
Ms Pac-Man
Mutant Blobs Attack
MX vs. ATV Reflex
N+
NBA Jam: On Fire Edition
Neogeo Battle Coliseum
Nights Into Dreams
Of Orcs and Men
Omega Five
Operation Flashpoint: Dragon Rising
Operation Flashpoint: Red River
The Orange Box
Outland
Pac-Man
Pac-Man C.E
Pac-Man CE DX+
Pac-Man Museum
Peggle
Perfect Dark
Perfect Dark Zero
Phantasy Star II
Phantom Breaker: Battle Grounds
Pinball FX
Planets Under Attack
Plants vs. Zombies
Portal: Still Alive
Portal 2
Prince of Persia
Pure
Putty Squad
Puzzle Quest
Puzzle Quest 2
Puzzle Quest: Galactrix
QIX++ Puzzlegeddon
Rage
Raskulls
Rayman 3 HD
Rayman Legends
Rayman Origins
Red Dead Redemption
Red Faction: Battlegrounds
R-Type Dimensions
Runner 2
Sacred 3
Sacred Citadel
Saints Row IV
Sam & Max: Beyond Time & Space
Sam & Max Save the World
Samurai Shodown II
Scarygirl
*Scrap Metal (tersenarai pada 10 Januari, 2017)
Sega Vintage Collection: Alex Kidd & Co.
Sega Vintage Collection: Monster World
Sega Vintage Collection: Streets of Rage
Shadow Complex
Shadowrun
Shank 2
Shred Nebula
Shotest Shogi
Silent Hill: Downpour
Skate 3
Skullgirls
Skydive
Small Arms
Sonic & All-Stars Racing Transformed
Sonic & Knuckles
Sonic CD
Sonic The Fighters
Sonic The Hedgehog
Sonic The Hedgehog 2
Sonic The Hedgehog 3
Sonic The Hedgehog 4: Episode 1
Sonic The Hedgehog 4: Episode II
Soulcalibur
Soulcalibur II
South Park: The Stick of Truth
Space Ark
Space Giraffe
Spelunky
*The Splatters (tersenarai pada 10 Januari, 2017)
Splosion Man
SSX
Star Wars: The Force Unleashed
Star Wars: The Force Unleashed II
*Strania (tersenarai pada 10 Januari, 2017)
Super Meat Boy
Supreme Commander 2
Syberia
Tekken Tag Tournament 2
Texas Hold ‘Em
Ticket to Ride
Tom Clancy’s Rainbow Six Vegas
Tom Clancy’s Rainbow Six Vegas 2
Torchlight
Tour de France 2009
Tour de France 2011
Toy Soldiers
Toy Soldiers Cold War
Toy Story 3
Trials HD
Trine 2
Tron: Evolution
Ugly Americans: Apocalypsegeddon
Unbound Saga
Virtua Fighter 5 Final Showdown
Viva Piñata
Viva Piñata: Trouble in Paradise
The Witcher 2: Assassins of Kings
Wolfenstein 3D
World Puzzle
XCOM: Enemy Unknown
Zuma
Zuma’s Revenge!

Sumber: Gamespot


DotA 2: Wings Gaming Cipta Lagi Kejutan! Kali Ini Di The Summit 5!

Finalis pertama bagi kejohanan The Summit 5 untuk 2016 sudah pun diketahui! Tahniah buat pasukan Wings Gaming kerana melayakkan diri mereka ke Grand Final The Summit 5.

Pasukan dari negara Tembok Besar ini telah mengejutkan pasukan otai iaitu Team OG dengan kemenangan bergaya 2-0.
Dengan kemenangan ini, pasti membakar semangat Wings Gaming untuk mencari kejuaraan kedua mereka setelah menjadi juara bagi ESL Manila 2016 tempoh hari.

Kekalahan Team OG bukan penamat bagi perjalanan mereka kerana mereka masih berpeluang untuk merebut kejuaraan ini apabila akan bertarung pada peringkat loser bracet pula.
Tak nak banyak cakap, jom layan sedutan perlawanan hebat di antara Wings Gaming menentang Team OG:
https://www.youtube.com/watch?v=JlkmCaI3jhs
Sementara itu, harapan Fnatic untuk bangkit semula dan meneruskan cabaran untuk ke Grand Final The Summit 5 tidak kesampaian apabila terpaksa mengalah dengan kehebatan Team Na’Vi dalam perlawanan sengit yang berakhir dengan keputusan 2-1.
Dengan kekalahan dan tersingkirnya pasukan Fnatic dari kejohanan The Summit 5 ini, sedikit sebanyak akan menjejaskan persiapan mereka menjelang The International 6.
The Summit 5 telah berlangsung selama 4 hari bermula pada 13 Julai 2016 dan berakhir pada 17 Julai 2016. Bertempat di Los Angeles, Amerika Syarikat, kejohanan ini disertai 8 pasukan dan menawarkan trofi serta wang tunai terkumpul sebanyak RM 400,000.
ADIOS!


Dragon Age: Main-Main Tease Pulak Dia! Apa Ceritanya Ni?

Mark Darrah selaku produser siri Dragon Age saja bikin panas dengan peminat!
Mark Darrah merupakan veteran di studio Bioware dan teaser video dari laman Twitter beliau benar-benar menimbulkan pelbagai persoalan kepada komuniti Dragon Age khususnya.

Oooh what's this?Oh sorry pic.twitter.com/8Nt95nnORr
— Mark Darrah (@BioMarkDarrah) April 26, 2016
Di dalam video ini, dapat kita lihat sebuah menara yang di atasnya terdapat sebuah kepala anjing/serigala yang sedang marak menyala. Ini mungkin berkaitan dengan salah satu info yang kita perolehi apabila menyelesaikan game Dragon Age: Inquisition.
[su_spoiler title=”Klik jika anda tidak kisah mengenai ending Dragon End: Inquisition” style=”fancy” icon=”chevron”]Di pengakhiran DA: Inquisition, Solas telah memberikan sedikit hint yang mengatakan dia mungkin bukan seorang elf yang biasa. Kemungkinan besar dia adalah dewa kenakalan yang dikenali dalam lagenda elf sebagai Fen’Harel. Fen’Harel juga mempunyai nama lain iaitu The Dread Wolf! Mungkinkah kepala serigala berdarah itu menandakan kisah Solas/Fen’Harel yang seterusnya?[/su_spoiler]
Walaupun begitu, tiada pengesahan dapat dilakukan mengenai perkara ini. Ini adalah sekadar teori dari peminat. Mungkin juga ini mungkin berkaitan dengan Dragon Age Tactics yang ditunjukkan beberapa bulan lepas?
Nampaknya Mark Darrah memang seorang kaki troll. Well played sir.

I've gained a bunch of new followers today. I wonder why? pic.twitter.com/lkyA40H5r3
— Mark Darrah (@BioMarkDarrah) April 27, 2016


Fallout 4: 3 DLC Telah Diumumkan!

Nampaknya Bethesda betul-betul sibuk selepas melancarkan Fallout 4 pada bulan November lepas. Kini peminat siri Fallout boleh kembali dengan pengembaraan yang baru!
Bethesda telah mengumumkan bahawa setiap satu DLC tersebut akan dipasarkan pada Mac, April dan May. DLC tersebut diberi nama Automatron, Wasteland Workshop dan Far Harbor.
Automatron
Harga: RM 40.00
Tarikh: Mac 2016
Sebuah Mechanist telah membawa bencana ke Commonwealth dengan robot yang bakal membawa kemusnahan! Buru dan tewaskan robot-robot ini dan bina robot sidekick anda sendiri! DLC ini bakal membawa pelbagai mods, armor, senjata dan banyak lagi!
Wasteland Workshop
Harga: RM 20.00
Tarikh: April 2016
Bosan dalam dunia Fallout kerana anda dah terlalu OP? Wasteland Workshop bakal membawa cabaran kepada anda kerana anda akan berpeluang bertarung dengan pelbagai mahkluk yang dibawa ke workshop ini. Workshop apa ni!? DLC ini turut memberikan pemain peluang untuk memberikan nafas baru bagi penempatan anda dalam Fallout 4 nanti!
Far Harbor
Harga: RM 100.00
Tarikh: Mei 2016
DLC Far Harbor ini akan membawa pemain kembali ke Agensi milik Valentine dan cuba menyelesaikan misteri melibatkan seorang gadis muda dan sebuah koloni synths yang tersembunyi! DLC ini bakal menyediakan peluang untuk pemain menyertai faction yang baru. Bersedia menghadapi mahkluk-mahkluk merbahaya yang baru bersama peralatan yang lebih powerful!


Kerajaan Kini Mengkaji Untuk Menyekat Remaja Bawah 17 Tahun Akses Internet Selepas 12 Malam

Tak elok tidur lambat.

Kata ramai gamers, selepas pukul 12 malam, itulah masa terbaik untuk bermain game online, tidak kisahlah apa genre sekalipun. Suasana yang tenang, yang lain semua dah tidur, boleh bermain video game online dengan penuh fokus.
Tapi, itu semua mungkin boleh berubah kepada gamers yang berumur 17 tahun ke bawah. Kerajaan sedang mengkaji langkah untuk menghadkan akses internet kepada remaja bawah 17 tahun selepas 12 tengah malam hingga 6 pagi, seperti yang dilaksanakan di Jepun dan Korea.
Kajian itu antara usaha menangani masalah ketagihan video game dan aplikasi media sosial dalam kalangan remaja di negara ini, ujar Timbalan Menteri Kesihatan, Dr Lee Boon Chye.

“Terdapat juga video game provider (penyedia) yang menyekat (remaja) bawah 17 tahun untuk berada (bermain), selama satu hingga dua jam dan selepas itu mereka di’offline’kan. Ini antara langkah yang boleh diambil dan kita kaji untuk memastikan ia dikawal,” kata Dr Lee dalam sesi soal jawab pada persidangan Dewan Rakyat hari ini, lapor Bernama.
Beliau berkata demikian bagi menjawab soalan tambahan Lukanisman Awang Sauni mengenai langkah yang dilaksanakan kerajaan untuk membendung ketagihan video game yang menyebabkan masyarakat menjauhi aktiviti harian.
Menjawab soalan asal Lukanisman sama ada ketagihan video game dan aplikasi media sosial dikategorikan sebagai masalah mental, Dr Lee berkata kedua-dua tingkah laku itu tidak menyebabkan gangguan mental tetapi ia boleh memberi kesan negatif terhadap seseorang individu.
“Ketagihan tersebut akan menyebabkan seseorang individu merasa terlalu ingin melakukannya sehingga menjadi tabiat yang akan memberi kesan yang menjejaskan aktiviti penting seperti pendidikan dan kerjaya,” katanya.
Beliau berkata Kajian Morbiditi dan Kesihatan Kebangsaan 2017 yang dilaksanakan dalam kalangan remaja 13 hingga 17 tahun menunjukkan ketagihan internet berada pada 34.9 peratus.
Tinjauan Suruhanjaya Komunikasi dan Multimedia Malaysia mengenai corak penggunaan internet pada 2017 pula menunjukkan terdapat 24.1 juta pengguna internet di negara ini iaitu 80 peratus daripadanya mengakses media sosial dengan purata tempoh penggunaan lebih empat jam sehari.

Pada pandangan kami, sekiranya had ini dilaksanakan, ia adalah sesuatu yang perlu disambut baik. Kualiti tidur dari pukul 12 tengah malam hingga 6 pagi itu adalah sangat penting, terutamanya bagi golongan remaja.
Kepada adik-adik, janganlah risau. Hanya 6 jam sahaja adik-adik tak dapat main game online, dan ada 18 jam lagi dalam sehari untuk adik-adik main game online dan training game-game esports.
JomBaca: Ibu Bapa Akan Boleh Kawal Tempoh Gaming Anak-Anak Setiap Hari Di PS4


Nier: Automata Telah Terjual Sebanyak 1 Juta Unit Dalam Masa Sebulan

Game kedua dalam francais ini telah memperoleh kejayaan jauh lebih baik berbanding siri asalnya.

Square Enix telah mengumumkan bahawa jualan Nier: Automata telah mencecah 1 juta unit dalam masa sebulan. Statistik ini adalah gabungan kepada jualan digital dan unit fizikal di kedua-dua platform PS4 dan PC, menurut laporan Eurogamer.
Data ini telah menjadikan sekuel ini jauh di hadapan apabila dibandingkan dengan game asal Nier yang pernah dikeluarkan pada tahun 2010. Ia dilaporkan bahawa Nier telah berjaya terjual sebanyak 134 ribu unit di Jepun sepanjang 7 bulan pertama, manakala Nier: Automata telah terjual sebanyak 198,542 unit dalam masa seminggu ia dilancarkan di Jepun.
Nier: Automata telah dilancarkan di Jepun pada 23 Februari 2017, manakala pelancaran di seluruh adalah pada 7 Mac 2017.

Dalam review Boleh Beli or Boleh Blah!?, kami mengatakan bahawa sistem combat yang dipersembahkan oleh PlatinumGames dalam Nier: Automata sememangnya yang terbaik daripada studio terbabit. Animasi yang lancar ditemani combo yang pelbagai memberikan kepuasan kepada pemain dalam setiap serangan ditetak pada musuh.
Setiap jenis senjata akan mempunyai combo yang berlainan dan variasi ini bertambah apabila diselang-selikan dengan senjata-senjata berlainan class. Ringkas cerita, korang akan menghabiskan masa mencari gabungan senjata dan combo yang bergaya dan memusnah musuh dengan jayanya!


Final Fantasy XV: Day One Patch Digelar “Crown” Dan Segala Info Tentangnya Didedahkan

Ini adalah apa yang bakal anda peroleh dalam kemaskini semasa hari pelancaran Final Fantasy XV nanti.

Minggu lalu, Square Enix telah mengumumkan bahawa terdapat kemaskini yang akan pemain dapati semasa memainkan Final Fantasy XV pada hari pertama pelancaran. Terbaru, mereka telah dedahkan apakah penambahan yang bakal dilakukan dalam kemaskini tersebut.
Kemaskini tersebut telah diberikan nama “Crown”, di mana ia bakal membawakan penambahbaikan terhadap gameplay dan jalan cerita. Mereka menyatakan bahawa kemaskini ini adalah hasil pembangunan tambahan yang dilakukan antara waktu game ini sudah mula dicetak hingga ia dilancarkan.

Berikut adalah apa yang disediakan dalam kemaskini “Crown” ini:

Pelbagai tambahan seperti cut-scenes yang diambil daripada filem Kingsglaive: Final Fantasy XV dan Omen trailer juga telah ditambah bagi memudahkan penceritaan dalam game ini kepada para pemain yang pertama kali memainkannya.
Meningkatkan variasi atau resepi dan ikan dengan tambahan galeri untuk dijadikan rujukan kulinari para pemain.
Menampilkan sokongan media sosial, di mana gambar-gambar yang diambil Prompto boleh dikongsi ke laman Facebook dan Twitter para pemain.
Menambahbaik sudut kamera dengan opsyen baru bagi membantu pemain apabila berada dalam situasi yang tegang serta meningkatkan penglihatan semasa pertempuran.
Menambahbaik abiliti Wait Mode dengan meningkatkan elemen strategik bagi fungsi ini.
Pemain boleh mendapatkan “Beast Whistle” di mana ia boleh digunakan untuk memanggil raksasa untuk bertempur.

Terbaru juga, pengarah Final Fantasy XV, Hajime Tabata telah memberi amaran kepada para pemain tentang sesetengah individu telah mendapatkan unit game ini secara leak. Spoilers kini tersebar luas dalam Internet.
Final Fantasy XV akan dilancarkan di PS4 dan Xbox One pada 29 November ini.


Video Terbaru Ghost Recon: Wildlands Papar Kebebasan Untuk Menyelesaikan Sebarang Misi

Ghost Recon: Wildlands bakal tiba tidak lama lagi. Pastinya Ubisoft ingin memastikan jualan kali ini lebih memberansangkan, tidak seperti Watch Dogs 2.

Dalam video terbaru ini, seorang ejen special ops telah ditemuramah menceritakan pengalaman beliau dalam melaksanakan misi-misi yang diberikan secara tidak langsung memberikan gambaran bagaimana Ghost Recon: Wildlands ingin disampaikan. Walaupun begitu, ia tidak diberitahu sama ada ejen special ops ini terlibat dalam memberikan sebarang input kepada pembangunan Ghost Recon: Wildlands.
Kita juga dapat melihat kebolehan yang mendalam untuk menukar konfigurasi senjata untuk dibawa ke setiap misi di samping menukar pakaian yang diguna; sama ada untuk kelihatan seperti ejen special ops atau pun sekadar orang awam. Kami belum pasti sama ada ini akan mempengaruhi sebarang aspek dari segi gameplay.
Ghost Recon: Wildlands akan diterbitkan pada Mac 2017 untuk PC, PS4 dan Xbox One. Dari gambaran awal, kami menjangkakan ia hampir menyerupai siri The Division.